Jichhürunakan phoqasiñapäki uka profecianaka\nYatiyañataki | Septiembre 2015\n¿Kuna arutsa liytʼäta? Afrikáans Albanés Alemán Amárico Armenio Aymara Birmano Bislama Búlgaro Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Chitonga Cibemba Cingalés Congo Coreano Criollo haitiano Croata Danés Efik Enzema Eslovaco Esloveno Español Estonio Ewé Finlandés Fiyiano Francés Ga Georgiano Griego Guaraní Hebreo Hiligaynon Holandés Húngaro Ibo Ilocano Indonesio Inglés Islandés Italiano Japonés Kaonde Kazajo Kikongo Kikuyu Kimbundu Kiniaruanda Kirguís Kiribatiano Kirundi Lifu Lingala Lituano Luganda Luo Luvale Macedonio Malgache Maya Ngäbere (o guaymí) Noruego Nyaneka Oromo Osético Papiamento (Aruba) Papiamento (Curazao) Pidgin de las islas Salomón Polaco Portugués de Brasil Quechua boliviano Rarotongués Rumano Ruso Samoano Sango Sepedi Serbio (Alfabeto cirílico) Serbio (alfabeto latino) Sesoto de Lesoto Shona Silozi Sranangtongo Suajili Sueco Swajili (Congo) Tagalo Tai Tigriña Tok pisin Totonaco Tshiluba Tsonga Tsotsil Tsuana Tumbuka Turco Tuvaluano Twi Tártaro Ucraniano Umbundú Vietnamita Wallisiano Xhosa Yoruba Zapoteco (Istmo) Zulú Árabe\n¿Kuna amtampis profecianakajj Biblian qellqasiwayi?\n¿Kunatsa Bibliajj kunanakatï jichha tiempon paski ukanakat parli? (Lucas 21:10, 11)\nBiblian walja profecianakaw utji, ukampis kunjamsa, kawkhansa pasani uk wali sum qhanañchi. Jaqenakajj janiw kunas jutïrin pasani uk sum qhanañchksnati. Ukhamajj profecianakan phoqasitapajja, Bibliajj Diosan Arupätap amuyayistu. (Josué 23:14; 2 Pedro 1:20, 21 liytʼäta.)\nBiblian qellqatäki uka profecianakan phoqasitapajja, Diosar jukʼamp iyawsañatakiw yanaptʼistu (Hebreos 11:1). Ukatsti kuntï Diosajj jutïritak arsuwayki ukanakat jan pächasiñatakis yanaptʼarakistuwa. Ukhamasti profecianakajj mä suytʼäw churistu. (Salmo 37:29; Romanos 15:4 liytʼäta.)\n¿Kunjamsa profecianakajj yanaptʼistu?\nBiblian profecianakapajja, cristianonakar jan walinakat jarkʼaqañatakiw yanaptʼi. Amuytʼañataki, kunapachatï nayrïr cristianonakajj Biblian profecianakap phoqasir uñjapjjäna ukhajja, jankʼakiw Jerusalén markat mistjjapjjäna. Qhepatjja, Jesusar jan iyawsapjjatap laykojj uka markajj tʼunjataw uñjasïna. Ukampis Jesusar iyawsapkäna uka cristianonakajj uka cheqat mistjjapjjänwa ukhamatwa qhespiyasipjjäna. (Lucas 21:20-22 liytʼäta.)\nPhoqasiwayki uka profecianakajja, Diosan Reinopajj niyaw akapacha apnaqerinakar tʼunjani ukwa amuytʼayistu (Daniel 2:44; Lucas 21:31). Jichhürunakanjja, ukhamarakiw kunsa lurañäni uk sapa maynejj jankʼak amtjjañasa, ukhamat Jesucristompi askit uñjatäñataki, juparojj Diosaw reyïñapataki uttʼayawayi. (Lucas 21:34-36 liytʼäta.)\nBibliajj Diosan arupawa\n¿Kunatsa profecianakar confiysna? ¿Kunjamsa Bibliajj jan walinakar saykatañatakejj yanaptʼistaspa?\nNAYRÏR PAGINAN PʼEQEÑCHÄWIPA ¿Khitinakas Jehová Diosan Testigonakapajja?\nNAYRÏR PAGINAN PʼEQEÑCHÄWIPA ¿Kunjam jaqenakäpjjes Jehová Diosan Testigonakapajja?\nNAYRÏR PAGINAN PʼEQEÑCHÄWIPA ¿Kunarus Jehová Diosan Testigonakapajj creyipjje?\nNAYRÏR PAGINAN PʼEQEÑCHÄWIPA ¿Kunjamsa qollqe toqet yanaptʼasipjje?\nNAYRÏR PAGINAN PʼEQEÑCHÄWIPA ¿Kunatsa Diosan arunakap yatiyapjje?\nSARNAQÄWI Jukʼamp sumanak jikjjatta\nWilliam Bedell sat chachan Bibliapa, Biblia sum amuytʼañatakiw yanaptʼäna\n¿Diosajj jiwasat llakispachati?\nText Aka archivonakanwa qellqatanak apaqasma YATIYAÑATAKI Septiembre 2015 | ¿Khitinakas Jehová Diosan Testigonakapajja?\nAudio Aka archivonakanwa grabacionanak apaqasma YATIYAÑATAKI Septiembre 2015 | ¿Khitinakas Jehová Diosan Testigonakapajja?\nSeptiembre 2015 | ¿Khitinakas Jehová Diosan Testigonakapajja?\nYATIYAÑATAKI Septiembre 2015 | ¿Khitinakas Jehová Diosan Testigonakapajja?\nBiblian profecianakapajj phoqasipuniwa


Rebeca Laura Cortez · Perfilan yanapiri · Global Voices Aymarata\nRebeca Laura Cortez\nApthapita 11 Jallu qallta phaxsi 2009 · 49 Qillqatanaka\nImaylu Rebeca Laura Cortez\nQhipa qillqatanaka Rebeca Laura Cortez\nQuechua: Haquira markat alcalde irpirin arunakapa\nLatin America10 Llamayu phaxsi 2012\nKunawsati, Irma Álvarez Ccoscco Rising Voices ukamp yanapt'at machaq Llaqtaypa Rimaynin amata sarantayirix (coordinadora) Haquira, Perú markapar amta (proyecto) uñt'ayir kutt'awaykatayna, ukhax markachirinakampit jilir marka...\nIdiomas: Bésiro (chiquitano) uka arux Internet taypina\nLatin America2 Llamayu phaxsi 2012\nSanta Cruz markanxa, mä amtaw sarantaski, amtäwipax medios digitales ukamp sarantayañawa, internettuqin qilqatanak utjayaña, ukhamat jaqinakax arup jach'anchapxañapataki ukhamar jakayapxañapataki.\nArunaka: Mali markan uraqpachan tayka arut amtañ uru\nÁfrica Subsahariana17 Achuqa phaxsi 2012\nKunjamati uraqpachan yaqha markanakan amtapki, uka pachapaw Mali markanx 21n uru anata phaxsin uraqpachan tayka arut urup amtañ urux amtawapxi.\nAmtanakar mä uñtäwi Rising Voices ukan microfinanciamientupataki\nCitizen Media10 Anata phaxsi 2012\nAfganistán markatpach Zimbabwe markakama, Rising Voices ukax uraqpachat (mundo) 124n markat 117n amta katuqatayna. Maymarat sipans jilt’atawa, ukax askinjam medios ciudadanos ukanakamp markanakar puriñ amta...\nBolivia: “Conectándonos” sat jikthaptäwi\nLatin America10 Anata phaxsi 2012\n"Conectándonos" uka jikthaptäwix kimsüruw apasïna, 35n chikancht’asirimp 5 yanapt’asirimp ukhatakikinwa. Akax khitinakati chikanchasipk ukanakatakix wali aski p’arxtawïnwa. Ukampirus 13n uru jallu qallta phaxsit niya arumchiqarux...\nLatin America10 Chinuqa phaxsi 2012\nYouTube ukanx vidiyunakan walja kipka arunakapan himno nacional jayllinatawinakaw jikxatasispa. Kipka arup arst'asir marakachirinakax kusisitapxiwa.\nLatin America8 Jallu qallta phaxsi 2011\nPaqalqu simanan mä entrenamiento sat wakichäwix tukuyasiwayi, wayn tawaqunakarux Rising Voices ukaw mä yanapawimp (beca) yanapt'asiwayi, Januária markat masinakax jichhakiw "La hoja del Norte" sat...\nArunaka: Tuytiyañani ukatx qhichwat arsuñani\nLatin America16 Lapaka phaxsi 2011\nInas qhichwa aru yatiqañ munchiyäta, ukampirus janiw pachanikpachayatat yatichäwir sarañataki. Jichhax mä amtaw utji, Qhichwat arsuñani sata; ukax (tuiteo)-nak tuqiw arunak yatichaski.\nHiperBarrio: Loma markan globunakar cartografiyasa\nLatin America15 Lapaka phaxsi 2011\nRV yatiñ yanapt'awit yatiqirinakaxa, Hiperwaryu, Medellín, Colombia, Loma markan chikanchasirinakax irnaqawipampix sarantasipkiwa. Open Street Maps ukan kartukrafiyañ irnaqawipamp tukjatayañataki, uka tamax uraqpachan luwunakamp kartukrafiyat uñakipañ...\nCitizen Media22 Taypi sata phaxsi 2011\nMedios ciudadanos ukat web 2.0 uka apnaqaw apnaqir markanakax utjiwa, juk'a arsut arunakar sarantayañataki. New Tactics, Rising Voices, Indigenous Tweets ukat yaqhampinakar mayacht'asipxama, 16n urut...\nEnlace · Latin America4 Taypi sata phaxsi 2011\nTunez Jach’a Suyutpacha: Pallapallanakax blogueruruw Sawkatapat Nuwjawayapxatayna\nMedio Oriente & Norte África20 Sata qallta phaxsi 2011\nBen Alin sarxatapax nä 8 phaxsixaniwa, ukjamipansti pallapallanakax jaqinakar ñanqhachasipkakitaynawa.\nLatin America11 Lakan phaxsi 2011


1 Reyes 22 - Библия [Библия 2015 (BTI)] - (3Цар 22)\nQuimsa marawa pasjjäna ucansti janiw guerrajj sirionacampi, israelitanacampi utjcjjänti.\nUcampis quimsïr maranjja, Judá ucanquir Josafat reyejj Israelan reyiparuw visitiri saräna.\nIsraelan reyipasti yanapirinacaparojj sänwa: —Jumanacajj yatipjjtawa Galaadanquir Ramot ucajj jiwasanquiwa. Ucatjja, ¿Janit cunsa lurcsnajja sirio reyin amparapata cutsuyasiñataquejja? —sasa.\nUcatjja Josafat reyiruw jisct'i: —¿Munasmati nayampi chica saraña Galaadanquir Ramot ucaru nuwantañataqui? —sasa. Josafat reyejj ucjjarojj sänwa: —Nayasa, uqhamarac ejercitojjasa, caballeriajjasa jumampïtwa, uqhamarac jakenacamampisa.\nUcampis nayrakatajj Tatitun munañapa jisct'am —sasa.\nIsraelan reyipasti profetanacaruw tantachäna, ucanacasti niya pusi patacäpjjänwa, ucatwa jupanacarojj jisct'äna: —¿Sariristti, janicha, Galaadanquir Ramot ucarojja? —sasa. Ucatsti jupanacajj ucjjarojj sapjjänwa: —Nuwasir sarascaquim, Tatituwa catuyätam —sasa.\nUcampis Josafat reyejj jisct'änwa: —¿Janit acana Tatituna yakha profetapajj utjqui, ucarus uqhamaraqui jisct'añataquejja? —sasa.\nIsraelan reyipasti Josafat reyirojj sänwa: —Maynimpiw utjasqui, jupa tokewa Tatiturojj jisct'aracsna. Ucasti Micaías satawa, Imla sat chachan yokapa. Ucampis nayajj juparojj uñistwa, jupasti janipuniwa nayarojj sumanacjja yatiyquituti, jan ucasti jan walinacaqui yatiyitu —sasa. Ucatsti Josafat reyejj sänwa: —Jan uqham samti —sasa.\nUcspachawa Israelan reyipajj jawsi mä oficialaparu, ucatsti aqham sänwa: —¡Janc'aqui Imla chachan Micaías yokapajj jutpan! —sasa.\nIsraelan reyipasa, uqhamarac Judá ucanquir Josafat reyisa armaduranacapampi ucht'atäsipcänwa, uqhamarac trononacapan kont'atäsipcaraquïnwa, Samariaru mantañawjana suma qhusqhachata orakena; ucanwa take profetanacajj jupanacan nayrakatanacapana jutir urunacat parlañaru uchasipjjäna.\nQuenaana sat chachan Sedequías sat yokapasti, hierrotwa mä kawkha wajjranaca lurasïna, ucatsti jach'atwa säna: —Aqham siwa Tatitojja: “Aca wajjranacampiwa sirionacaru nuwantir saräta k'al tucjañcama” sasa.\nTake profetanacajj quipcaquiw sapjjaraquïna. Reyirojj sapjjänwa: “Galaadanquir Ramot ucar nuwantir saram, ucatsti atipjätawa, Tatitojj uca marcjja jumaruw catuyätamjja” sasa.\nCawquïri yatiyiritejj Micaías profetaru jawsir sarcäna ucasti juparojj sänwa: —Take profetanacaw jan maynini reyirojj mä suma yatiyäwi churapjje. Uqhamasti achict'asmawa maynïr take profetanacjama suma yatiyäwi parlañamataqui.\nMicaías profetajj sänwa: —¡Nayajj juramentwa Tatit laycu lurta, cuntï Tatitojj sisquitani parlañajja ucacwa parläjja! —sasa.\nUcatsti jupajj reyin nayrakataparuw saräna, reyejj juparojj jisct'änwa: —Micaías, ¿nuwantir sarapjjeristti Galaadanquir Ramot marcarojja, janicha? —sasa. Ucjjarusti Micaiasajj sänwa: —Nuwasir sarascaquim, ucatsti atipjätawa, Tatitusti jumaruw catuyätamjja —sasa.\nUcjjarusti reyejj sänwa: —¿Kawkha cutis säma juramento luratajj laycu: ‘Cunatejj chekäqui uca yatiyita Tatitun sutipjjaru’ sasa?\nUcatsti Micaiasajj sänwa: —Uñjtwa take israelita jakenacaru kolluna ananucutäsquiri, jan awatirini ovejanacar uñtata. Ucatjja Tatitojj aqham siwa: ‘Acanacajj janiw awatirinïpquiti; sapa maynisa samarañanaqui utaparcama cutt'pan’ —sasa.\nUcatsti Israelan reyipajj Josafat reyirojj sänwa: —¿Janit siscsmajja ‘Aca jakejja janipuniw sumanacjja yatiyquituti, jan ucasti jan walinacaqui’ yatiyitojja? —sasa.\nMicaiasasti sascaquïnwa: —Uqham satamatjja, ist'am Tatitun arunacapa: ‘Tatiturojj tronopana kont'atäsquirwa uñjta, ucatsti alajjpachanquir ejercitorusti jupa chica sayt'atäsquiriraqui, cupëjjapana, uqhamarac ch'ekäjjapanraqui.\nUcatsti Tatitojj jisct'änwa: ‘¿Qhitis sarani Acab reyiru amtayiri Galaadanquir Ramot marcar nuwantiri, ucatsti jupajj ucan jiwañapataquejja?’ sasa. Mayninacajj maywa parlapjjäna, mayninacasti yakhraqui parlapjjaraquïna.\nUcatsti Tatitun nayrakataparojja mä ajayuwa sarasina säna: ‘Nayawa amtayanëjja’ sasa. Ucatsti Tatitojj juparojj jisct'änwa: ‘¿Cunjämsa lurätajja?’ sasa.\nUcatsti ajayojj sänwa: ‘Reyin take profetanacaparojj c'arinacwa amuyt'ayäjja’ sasa. Ucatsti Tatitojj sänwa: ‘Uqhamatjja c'arintätawa, uqhamajj saramay luriri’ sasa.\nJichhajj yatjjtawa Tatitun mä c'ari ajayu qhitanitapa take aca profetanacan lacanacaparu, ucatsti juman tucusjjañamwa amtaraqui’ —sasa.\nUcatsti Quenaana sat chachan Sedequías yokapajj Micaías profetar jac'achasisinjja may t'ajjllisinwa aqham säna: —¿Cawquinjamas Tatitun ajayupajj nayat sarakawayi jumar uqham parlañapataquejja? —sasa.\nUcatsti Micaías profetajj sänwa: —Yatïtawa cunürutejj jumajj utat uta jalnakcäta imantasiñataqui ucüru —sasa.\nUcatjja Israelan reyipajja sänwa: —¡Catuntapjjam Micaiasaru, ucatsti preso apapjjam marcana Amón sat marca apnakerin ucaru, uqhamarac Joás yokajjan ucaruraqui!\nSapjjätawa: “Reyejj aqham siwa: ‘Carcelaru uchantapjjam, ucatsti juc'acwa t'ant'sa, umsa churapjjäta, nayan cutt'aniñajjcama sumaqui jan camacht'ata’ ” sasa.\nUcjjarojj Micaías profetajj sascaquïnwa: —Jumatejj cutt'anïta sumaqui jan camacht'ata ucajja, Tatitojj janiw naya tokejj parlcänti uqhamjja —sasa. Ucjjarusti saraquïnwa: “Take marcanaca ist'apjjam.”\nUqhamawa Israelana reyipampi, uqhamarac Judá ucanquir Josafat reyipampisa sarantasipcaquïna Galaadanquir Ramot marca nuwantiri.\nUcatsti Israelan reyipajja Josafat chacharojj sänwa: “Nayajja yakhat isthapisiwayasaw nuwasiñataquejja mantäjja, jumasti isejjwa uchasiwayaraquïta” sasa. Uqhamawa Israel reyejj yakhat isthapisiwayasa nuwasïwiru mantäna.\nUcampis Sirianquir reyejja nuwasiñatac carronacjjaru quimsa tunca payan capitananacaparojj sataynawa: “Janiwa qhitirus nuwjapjjätati, jan ucasti Israelan reyiparuquiwa nuwapjjäta” sasa.\nCunapachatï nuwasiñata carronacan capitananacapajj Josafat chacharu uñjapjjäna ucqhajja, amuyapjjänwa jupätapa Israelan reyipajja, ucatsti muyuntapjjänwa nuwañataqui. Ucatsti Josafat reyejj arnakasïnwa yanapapjjañapataqui.\nJupanacajj jan Israelan reyipätapa uñjasinjja, janiw arctcjjapjjänti.\nUcampis mä soldadowa jan qhitiru uñjasa flecht'äna, ucasti Israelan reyiparuwa wact'ayäna armadurapan ch'ucupat mantayasa, jupasti jiwirjamänwa. Ucatwa reyejj carro apnakeriparojja säna: “Kheparu cutt'asina, aca nuwasiñ taypita apsjjeta, sinti jan wali usuchjatätwa” sasa.\nQhä urunjja walipuniw nuwasipjjäna, ucatsti reyirojj carropanacwa sayt'ata uñj-jjapjjäna, sirionacata jarc'akasisina. Ucampis jayp'urojj reyejj jiwjjänwa, jupan wilapasti carro patjjatjja walipuniw jaläna.\nCunapachatejj intejj jalantañampëjjäna ucqhajja, ejerciton filapanjja soldadonacajja sisjjapjjaquïnwa; “¡Sapa maynisa marcaparcama sarjjapjjam, uqhamarac orakenacamaru,\nreyejj jiwjjewa uca laycu!” sasa. Ucatsti reyejj Samariaruw apatäjjäna, ucanaracwa imt'jjapjjäna.\nUcatsti carrjja jarekjjapjjänwa Samarianquiri estanqueta, cawquintejj walja chachanacampi sarnaker warminacajj jarisipjjerïqui ucqhana, ucatjja anunacawa Acab reyin wilanacapjja jallk'apjjäna, cunjämatï Tatitojj yatiycäna uqhamaru.\nUcat ucjjaru Acab reyin luratanacapasa, cunanactejj jupajj lurcäna ucanacatsa, marfilat lurat palaciotsa, uqhamarac marcanac sayt'aycäna ucanacatsa kellkatawa israelan reyinacapan crónicas sat libropana.\nAcab reyejj jiwjjäna ucatjja, Ocozías sat yokapaw jupa lantejj apnakäna.\nAcab reyejj Israelana pusi mara apnakascäna ucqhawa Asa chachan Josafat yokapajj Judá orakena apnakaña kalltäna.\nJupasti ucqhajja quimsa tunca pheskan maranïnwa, ucatjja Jerusalenanjja pä tunca pheskan maraw apnakaraquïna. Taycapasti Azuba sat sutinïnwa, Silhi sat chachan phuchaparaqui.\nJosafat reyisti take sarnakäwipanjja cunansa chekapapuniw jacäna, Asa sat awquipjama. Jupan luratanacapasti Tatitun nayrakatapanjja chekapänwa. Ucampis yakha diosanacan santuario utanacapajja, cawqhantejj jakenacajj uca yakha diosanacaru sacrificionaca loktapjjerïna, uqhamarac inciensonacsa naqhantayapjjerïna ucanacasti, janiw apakatäcänti.\nJosafat reyisti sumancäwiruw mantäna Israelan reyipampi.\nUcat ucjjaru luratanacapatsa, atipjäwinacapatsa, uqhamarac cuna guerranacantejj jicjjatascäna ucanacasa kellkatawa Judá chekanquiri reyinacan crónicas sat libropana.\nJosafat reyiraquiwa uca oraketjja jakonucuraquïna qhitinacatejj walja chachanacamp sarnakasa, diosanacaparus yupaychapcaspa uca amtampi lurir jakenacaru, ucanacasti kheparascataynawa Asa awquipan urunacapatpacha.\n(Edom chekansti janiw reyejj utjcataynati, jan ucasti mä gobernadoraquiw utjäna.)\nJosafat reyejj Tarsisanquir barconacjamaracwa lurayatayna, Ofir chekata kori apaniñataqui, ucampis janiw sarirjamäpcataynati, Ezión-Geber chekana jisc'a jisc'a tucusjjapjjatap laycu.\nUcatsti Acab chachan Ocozías yokapajj Josafat reyirojj sataynawa: “Barco apnaker jakenacajjaru irparapita juman barco apnaker jakenacamamp chica” sasa. Ucampis Josafat reyejj janiw muncänti.\nJosafat reyejj jiwjjänwa, ucatsti imt'atäjjänwa nayra awquinacapamp chica Davidan marcapana. Ucjjarusti jupa lantejj apnakänwa Joram sat yokapa.\nJosafat reyejj Judá orakenjja tunca pakallkoni maraw apnakascäna ucqhawa Acab reyin Ocozías yokapajj apnakaña kalltäna Samariana Israeljjaru, ucatsti pä maraw apnakäna.\nUcampis luratanacapajj Tatitun nayrakatapanjja janiw walïcänti, jupasti luränwa cunjämtï awquipasa, taycapasa, uqhamarac Nabat chachan Jeroboam yokapajj Israelar juch luraycäna uqhamaraqui.\nUcjjarusti yupaycharaquïnwa Baal diosaru, cunjamtï nayrajj awquipajj lurcäna Israelan Tatit Diosar colerayasa uqhama.\n1 Reyes 1 / 3Цар 1\n1 Reyes 2 / 3Цар 2\n1 Reyes 3 / 3Цар 3\n1 Reyes 4 / 3Цар 4\n1 Reyes 5 / 3Цар 5\n1 Reyes 6 / 3Цар 6\n1 Reyes 7 / 3Цар 7\n1 Reyes 8 / 3Цар 8\n1 Reyes 9 / 3Цар 9\n1 Reyes 10 / 3Цар 10\n1 Reyes 11 / 3Цар 11\n1 Reyes 12 / 3Цар 12\n1 Reyes 13 / 3Цар 13\n1 Reyes 14 / 3Цар 14\n1 Reyes 15 / 3Цар 15\n1 Reyes 16 / 3Цар 16\n1 Reyes 17 / 3Цар 17\n1 Reyes 18 / 3Цар 18\n1 Reyes 19 / 3Цар 19\n1 Reyes 20 / 3Цар 20\n1 Reyes 21 / 3Цар 21\n1 Reyes 22 / 3Цар 22


Números 10 - Holy Bible [Aymara Bible 1997] - (Núm 10)\nTatitu Diosajj Moisesarojj sänwa:\n“Pä kollke trompetanac lurasim martillompi lek'suta, ucasti jakenacar tantachañataqui, uqhamarac sarjjaruñataquiraquïniwa.\nCunapachatejj uca paypacha trompetanacajj phust'asini, ucapachajj takpach marcaw juma nayräjjaru tantacht'asini Tatitu Diosampi Jiquisiñ Carpäquis uca mantañaru.\nUcampisa cunapachatejj mä sapa trompetaqui phust'asini ucqhajj tribunacan jilïrinacapaquiw tantacht'asini.\nCunapachatejj trompetanacajj arnakasiñanacampi phust'asini ucqhajj cawquïrinacatejj inti jalsu tokena utjapqui ucanacaw sarjjarupjjani.\nPayïri phust'äwirusti, aynach token utjapqui ucanacaw sarjjarupjjaraquini. Trompetanac phust'añatejj arnakasiñampïchini, ucajj sarjjaruñataquiraquïniwa.\nUcampisa trompetatejj alekaqui phust'asini ucajj marcan tantacht'asiñataquiquïniwa.\nSacerdotenacampi, Aarón chachan wawanacapampiquiw trompetanac phust'añataquejj utt'ayatäpjjani. Aca leyinacajj jumanacataquejj wiñayatac uchatäniwa.\n“Cunapachatejj uñisirinacamajj quipca orakepan nuwantapjjätpan, jumanacan nuwasiri mistupjjañamataqui, ucqhajj trompetanac phust'apjjam, uqhamarac wali jach'at art'asipjjam. Uqhamatwa naya Tatitu Diosamajj jumanacat amtasï, ucatsti uñisirinacamatwa khespiyapjjäma.\nUqhamaraqui trompetanacjja phust'asipjjam, cusisiña urunacansa, fiesta urunacansa, machak phajjsïqui ucapacha, cunapachatejj nactayasin sacrificionac loktapcäta, uqhamarac sumancaña sacrificio loktasipcäta ucapacha. Uqhamatwa nayajj jumanacat amtasipjjäma. Nayaw jumanacan Tatitu Diosamätjja.”\nPä mara, payïri phajjsina pä tunca urunaca sarakatarusti, kenayajj sartawayjjänwa Arust'äwi Carpa patjjatjja.\nIsraelitanacasti Sinaí wasaratjja sartawayjjapjjaraquïnwa. Kenayasti Parán sat wasararuw sayt'araquïna.\nCunjämtejj Tatitojj Moisesaru siscatayna uqhamarjama.\nNayrakatasti cawquïri ejercitotejj Judá tribun wiphalapanïcäna ucanacaw sarantapjjäna, jupanacan jilïripasti Naasón sat Aminadab chachan wawapänwa.\nIsacar tribun ejercitopan nayrakataparojj, Natanael sat Zuar chachan wawapaw sararaquïna.\nUqhamarac Zabulón tribun ejercitopa nayrakataparojj, Eliab sat Helón chachan wawapaw sararaquïna.\nUcapachasti, Arust'äwi Carpa jararasinjja Gersonan, uqhamarac Merarin wawanacapaw apjjarusin thaquinjam apapjjäna.\nUcjjarusti sarapjjänwa cawquïri ejercitotejj Rubén tribun wiphala panïqui ucanaca; jilïripasti Elisur sat Sedeur chachan wawapänwa.\nSimeón tribun ejercitopa nayrakatarojj Selumiel sat Zurisadai chachan wawapaw sararaquïna.\nGad tribun ejercitop nayrakatarojj Eliasaf sat Reuel chachan wawapaw saräna.\nUcjjarusti Coat chachan wawanacapaw sarapjjäna. Kollan yänac apt'asita. Cunapachatejj jupanacajj puripjjän ucqhajj, niyaw Arust'äwi Carpajj sayt'ayatäjjäna.\nUcjjarusti, cawquïri ejercitotejj Efraín tribun wiphalapanïcän ucanacaw sarapjjäna, jilïripasti Elisama sat Amiud chachan wawapänwa.\nManasés tribun ejercitop nayrakatarojj Gamaliel sat Pedasur chachan wawapaw saräna.\nBenjamín tribun ejercitop nayrakatarojj, Abidán sat Gedeoni chachan wawapaw saräna.\nMayni ejercitonac khepatsti sarapjjänwa cawquïri ejercitotejj Dan tribun wiphalapanïcäna ucanaca. Jilïripasti Ahiezer sat Amisadai chachan wawapänwa.\nAser tribun ejercitop nayrakatarojj, Pagiel sat Ocrán chachan wawapaw saräna.\nNeftalí tribun ejercitop nayrakatarojj saränwa, Ahira sat Enán chachan wawapa.\nUqhamwa israelitanacan ejercitopajj sarapjjäna, cunapachatejj thaquinjam sarapcän ucapachajja.\nMoisesasti mä urojj warmipan jilaparuw jawsäna, ucasti Hobab satänwa, Reuel sat madianita chachan wawaparaqui, ucatsti sänwa: —Nanacajj sarasipctwa cawquïri oraktejj Tatitojj churämaw sapquitu ucaru. Jutam, nanacampi chica sarañäni, sum uñjapjjaraquïma, Tatitojj arupampiw arsu Israel marcar munasiñampi uñjañataquejja —sasa.\nUcampis Hobab chachajj juparojj sänwa: —Janiw sarquiristti, orakejjaruquiw cuttjjä, cawqhancquitejj familianacajjajj ucaru —sasa.\nMoisesasti sascaquïnwa: —Jan sarcamti, jumajj sum uñjtajja cawqharutejj wasaran puripquirista ucjja, uqhamarus jumawa irpapjjetasmajja.\nJumatejj nanacampi chica saräta ucqhajj jaljasiñäniw cawquïri suma yänactejj Tatitojj churquistan ucjja —sasa.\nUqhamaw Tatitun kollupat sarjjapjjäna. Tatitu Diosan suma Arust'äwiru Mantayir Arcapajj jupanacan nayrap saräna, quimsüru sararusti mä cheka thakapjjäna samart'añataqui.\nUrusti, Tatitun kenayapajj jupanac patanjamwa saräna, cunapachatejj jupanacajj thaquinjam sarjjarupcän ucqhajja.\nCunapachatejj Diosan arcapajj sarjjarüna ucqhajj Moisesajj sänwa: “¡Sartasim Dios Tatitu! ¡Uñisirinacamas ananucutäpan!, ¡jumaru uñjasajj uñisirinacamajj jaltjjapjjpan!” sasa.\nUcampis cunapachatï arcajj sayt'cäna ucqhajj, Moisesajj sänwa: “¡Jichhajj cutt'anim Tata, israelan jan jact'caya ejercitoparu!” sasa.


Qaqa Titi qutata: yatxatapxañäni\nEste cuento fué publicado originalmente en Wiñaypacha por Domingo Sayritupa Asqui, Puno Perú, 1990.\nKhä nayra pachanakanxa aka uraqinakasaxa yunkasaru uñtatiritayna, siwa. Jichhaxa, aka quta uñjktana ukaxa mä jach'a markiritanawa, sarakiwa. Uka markanxa taqi kunawa, suma manq'añanakawa achuritayna. Jaqinakana isi lurasiñanakapatixa quqanakawa t'awranakasa achuritayna, siwa.\nUkhamaraki, walja qullqi qurinakawa utjiritayna. Ukatsa, kuna phich'inaksa qullqita, qurita achachilanakasaxa lurapxiritayna, sarakiwa. Ukhamarusa, qutampi manq'antata markanxa jach'a utanakapaxa qurita qullqitkamakiritaynawa, siwa.\nUkata jichhaxa, uka markaxa jayri arumanakaxa uñäsiskiwa. Ukatsa, uka nayra achachilanakana markaptuqitxa janiwa khitisa yatiña munxapxarakiti, sapxarakisä. Ukhamaraki khaya pachanakanxa wari kuna sallqa uywanakaxa suma axakiwa jaqinakampi chika jakasipxiritayna, siwa. Jichhaxa janiwa ukhamäxarakiti.\nUkhamawa, khä nayra pachanakanxa wali suma jakasipxirïtayna. Ukatsa wali qhapaqa chuymani utjaskasinwa uka achachilanaka mä jani walt'ä winakaru puripxarakitayna. Ukatwa, jichhürunakanxa taqi kuna jani walt'awinakaxa utjarakixa, siwa.\nUkatsa khäpachanakanxa, janiwa jichhapachanakjama sinti t'aqhisiñanakaxa utjkataynati, sasawa nayra jaqinakasa parlapxiri, sarakisä.\nUkata mäpachamanakanxa, jaqinakana ukhama jani wali sarnaqatanakapatwa, Apu Qulläna Awkixa jaqinakaruxa akhama sirïtayna:\n-Jumanakaxa janiwa wali sarnaqapxktatati, ukata aka jach'a qhapaqa qulluruxa janiwa mistupxañamäkiti. Ukatsa, janipuniwa khitisa ukaruxa mistupxätati. Ukhamarusa uka qhapaqa qulluru mistupxäta, ukjaxa janiwa jakañanipxkätati -siritaynawa, siwa.\nUkata mä kutixa qhapaqa awqa supayawa jaqinakaruxa akhama siritayna:\n-Jumanakatixa qhapaqa qulluru mistupxäta, ukapachaxa, nayranakamaxa jiskt'arasiniwa, ukata Qullana Awkjama munañänipxätawa . Ukatsa taqi kunasa jumanakankiwa -sasawa q'utu irkatirïtayna, siwa.\nKunapachatï jaqinakaxa uka jach'a qhapaqa qulluru mistupxatayna, ukapachaxa Apu Qulläna Awkisa wali thithitawa waranqa waranqa titinaka antutanitayna. Taqi jaqinakaru manq'antañapataki, siwa.\nJaqinakaxa ukhama llakinkxasinxa, supaya awqaruwa nanakata jark'aqapxita, sapxirïtayna, siwa. Ukata supaya awqaxa uraqi manqharuwa imt'irïtayna. Ukatsa uküruta jichhürkamawa uka jaqinakaxa uka quta manqhana añchanchuru tukuta jakasipxki, sarakiwa.\nUkhamarusa jaqinakana ukhama jani waliru puritanakapatxa, Apu Qulläna Awkisa, ukürunakaxa, wali llakisitaritaynawa. Ukatwa Inti tatsa ch'amakt'ayirïtayna. Ukhamaraki akapacha uraqinakasa q'alawa kharkhatirïtayna. Ukatsa sinti llakisiñapunirïtaynawa, siwa.\nUkhamarusa alaxpacha taqi achachilanakasa jachapxkaspa, ukhamawa akapachaxa uruya arumawa thayana jallumpi asut'itaxirïtayna, siwa.\nUkhamawa uka wiñaya markaxa umampi q'ala apayasxirïtayna. Ukatsa uka uma taripäwinxa kunaymana taqi uywanakawa umampi axskatasna jiwarirïtayna, siwa. Uktsa mä chachaya warmi sapakiwa mä sawsi tunu lawa patxaru, jiwañata qhispirïtayna, siwa. Ukhamarusa taqi jaqinakapuniwa q'ala jiwarirïtayna, siwa.\nUkatsa janipuniwa uka markatxa khitisa qhispirikataynati. Uka chachaya warmisa Apu Qullana munañapatwa qhispirïtayna, sapxarakiwa. Akapacha Qullana Awkixa ukhamwa akapachxa t'aqhisiyirïtayna. Ukatsa akapacha khuyapayañatwa jallxa t'akt'ayirïtayna. Ukhamaraki uka chachaya warmixa wali llakita waranqa waranqa titinaka jiwarata uñjirïtayna, siwa. Ukatsa aka qutanxa, nayra achachilanakasana uka jach'a wiñaya markapawa imt'ätaski, sapxarakiwa.\nAymar Uta kutiña


Números 9 - Holy Bible [Aymara Bible 1997] - (Núm 9)\n9:1 9:2 9:3 9:4 9:5 9:6 9:7 9:8 9:9 9:10 9:11 9:12 9:13 9:14 9:15 9:16 9:17 9:18 9:19 9:20 9:21 9:22 9:23\nIsraelitanacan Egipto marcat mistunipjjatapatsti, pä mara sarakatarusti, nayrïri phajjsinjja, Tatitu Diosajj Moisesaruw parläna, Sinaí wasarana, aqham sasa:\n“Israelitanacajj Pascua fiestjja amtapjjañapaw cuna urutaquitejj amtatäqui uqhamarjama.\nTunca pusini uru sarakatarusti, aca phajjsina jayp'thapirusti, cawquïri yatichäwinactejj churapcsma uqhamarjamaw amtapjjäta.”\nUcatsti Moisesajj saraquïnwa israelitanacarojj Pascua fiesta amtapjjañapataqui.\nUqhamaw jupanacajj lurapjjäna, phajjsit tunca pusini uru jayp'thapqui uca uruna, Sinaí wasarana, cunjämatejj Tatitu Diosajj Moisesaru siscäna uqhamarjama.\nUcampisa mä kawkha jan k'omachat jakenacaw utjäna, jupanacan jiwat jaquir llamct'atanacap laycu; jupanacasti janiw uca urunjja Pascua fiestancapjjañapäcänti. Jupanacasti uca urpachaw Moisesan uqhamarac Aaronan ucaru sarapjjäna.\nMoisesarusti sapjjaraquïnwa: —Nanacajj mä jiwat jake llamct'apjjta, ucatwa jan k'omachasipcti. ¿Uqhamasti janit nanacasti Tatitu Diosaru ofrenda loktapquiriststi, cawquïri urutejj amtatäqui uca urunjja, mayni israelitanacampi chicajja? sasa.\nMoisesasti jupanacarojj sänwa: —Suyt'apjjam Tatitojj jumanacat yatichäwinacapa churquitani uca urcama —sasa.\nTatitu Diosajj Moisesaruw parläna, israelitanacar aqham sañapataqui:\n“Take jumanaca, uqhamarac wawanacamasa, nayan jach'a cancañajjaruwa Pascua fiesta amtapjjañama, cawquïrinacatejj jan k'omäpqui, mä jiwatar llamct'atap laycu, uqhamarac cawquïrinacatejj jayan jicjjatasipqui, uqhamarac saräwincasipqui,\nucanacasti payïri phajjsit tunca pusin uru sarakataruw amtapjjani uca jayp'una. Jupanacasti ovej-jja mank'apjjaniwa jaru koranacampi, jan levaduran t'ant'amp cuna.\nJaniw khepärmanthitaquejj cunsa uywatjja jilt'ayapjjätati, ni uywan cawquïri ch'aqhapsa p'acjapjjätati. Pascua fiestjja amtapjjätaw cawquïri yatichäwinactejj churapcsma uqhamarjama.\nUcampisa cawquïritejj Pascua fiesta amtañ apanucuni, k'oma jicjjatascasina, uqhamarac jan saräwinccasina, ucajj jilanacap taypitjja apanucutäniwa, uqham Tatitu Diosar jan ofrenda loktatap laycu, juchanacapatjja mutuyäwi catokaraquini.\n“Cawquïri jaya marcat jutir jakenacatejj jumanac taypina jacasipqui ucanacasti Pascua fiestjja amtapjjaraquiniwa, nayan jach'a cancañajjaru, take cawquïri yatichäwinactï churcta uqhamarjama. Uca quipca yatichäwinacaraquiw lurasini yakha marcat jutir jakenacampejja, uqhamarac marca quipcan nacir jakenacampisa.”\nCunürutejj Arust'äwi Carpa lurapcän ucqhajj, kenayawa ucarojj muyuntäna. Jayp'untjjepansti, Arust'äwi Carpa patjjanjja, mä ninaraquiw uñstjjäna, ucatsti khepa uru khantatcamaw uca patancäna.\nUqhamapuniw lurasirïna. Kenayaw urunacajj carparojj muyuntäna, arumasti ninaraqui.\nCunapachatejj kenayajj carpa patjjat sartawaycän ucqhajj, israelitanacajj sarjjarupjjaraquïnwa, ucatsti cawqharutejj kenayajj sayt'cäna ucqharuraquiw jupanacajj puripjjäna.\nTatitun aruparjamaw israelitanacajj sarapjjäna, uqhamarac sayt'apjjänsa, uca chekaruw kheparapjjaraquïna, cunapachatejj kenayajj Arust'äwi Carpjjaru muyuntcän ucqhajja.\nCunapachatejj kenayajj walja urunaca Arust'äwi Carpa patjjan sayt'äna ucqhajj israelitanacajj sayt'apjjaraquïnwa Tatitu Diosar sirviñataqui.\nKenayatejj Arust'äwi Carpa patjjan juc'a urunacaqui sayt'än ucqhajj Tatitu Diosan arsutaparojj janc'aquiw sarjjarupjjäna, ucatsti Tatitu Diosan arsutaparjamaraquiw sayt'apjjäna.\nYakhepa horasajj kenayajj arumaquiw kheparäna, ucatsti khepärmanthejj wali alwat sartawayjjaraquïna; ucapachasti jupanacajj sarjjarupjjaraquïnwa. Uqhamaraqui, arumäpasa, urüpasa, cunapachatejj kenayajj sartawaycän ucqhajj jupanacajj sartawayapjjaraquïnwa.\nUcampis cunapachatejj kenayajj Arust'äwi Carpa patjjan pä uru, mä phajjsi, mä mara sayt'äna ucqhajj israelitanacajj sayt'apjjaraquïnwa, janiw juc'ampi sarcjjapjjänti. Ucampisa cunapachatejj kenayajj sartawayän ucqhajj jupanacajj sartawayapjjaraquïnwa.\nTatitu Diosan arsutaparjamaraquiw sayt'apjjäna, arsutaparjamaraquiw sarantapjjäna. Ucampisa Tatituruw sirvipjjäna, cunjämtejj jupajj Moisesaru arscatayna uqhamarjama.


#MotherLanguage: Tayka aruman (en tú lengua materna) tuytiyama, tayka arunakan urup amtkasina · Global Voices Aymarata\n#MotherLanguage: Tayka aruman (en tú lengua materna) tuytiyama, tayka arunakan urup amtkasina\n(es) ukan jaqukipiri\tCecilia Cárdenas\nJaqukipäw uñt'ayata/apkatata 21 Anata phaxsi 2015 11:53 GMT\nAka blog ullart'apxañäni Deutsch, Español, Malagasy, عربي, বাংলা, Nederlands, русский, Swahili, Français, Català, srpski, Italiano, English\nImagen del pajarito de Twitter por Id-iom y usada con licencia CC BY-NC 2.0 Creative Commons.\nUraqpachanx 7,000 aruw utji, ukha arut mä qawqha arukiw Internet uksan uñjata. Plataforma Twitter, uksanx 85% ukhakiw kimsaqallq arun qillqata, ukax mä yatxatäwin&nbsp uñjasi;-.\nWalja tamanakaw internet uksan tayka arunakap uñt’ayañarux ch’amachasipki. 21 uru aka anata phaxsin (Día internacional de la Lengua Materna) uru amtkasin , Rising Voices, ukat Living Tongues Institute, Endangered Languages Project, jan ukax Indigenous Tweets, uksankirinakaw (campaña) “Tuitea en tu #LenguaMaterna” (Tweet in Your #MotherLanguage) sasin sutincht’at wakicht’awayapxi.\nAka (campaña en linea) ukatuqix taqi khitinakti Internet apnaqapki ukanakaruw tayka arunakapan Twitter ukan qillqt’apxañapatak ch’amancht’ata, jilpachanx kawkir arunakati niy chhaqtañampisk ukhamarak jan yäqatak uka arunakan qillqt’apxañapaw aski.\nMayïri – Tayka aruman tutytir uksan qillqt’ama\nJurnalpachaw tayka aruman tuytiyasma.\n“Kunats aski, tayka aruman Internet taypinkañapaxa ?” uka uñt’ayama\nAruman aruntasiñanaka jan ukax kawkir arti sapakut arskta ukanak qillqt’ama.\nTayka aruman qillqt’at ukhax jaqukipt’ataw yaqhanakan amuyt’apxañapataki.\nPayïri – Etiquetas satak ukanak jach’ancht’ayama\n#LenguaMaterna (#MotherLanguage) uka etiquet yapt’ama.\nKawkir arunkis ukan etiquetap yapt’ama (jisnawa #Kichwa, #Tzutujil).\nKimsïri – Aruskipäwir mayacht’asima!\nKhitinakati etiquet apnaqapki ukar jikxatama#LenguaMaterna ukatx wasitamp tuytiyarakismawa.\nTayka aruman etiquetap thaqtama ukatx khitinakati aruman tuytiyapk ukar arktama.\nDiversidad lingüística ukar amtkasin mayninakar chikancht’asiyama.\nKunjams chikancht’asisma uka uñjañatakix (sitio web de la campaña) ukar chikantcht’asima.\nKunats tayka arun tuyttiyaña?\nYaqhip arunakax lnternet uksan utxi ukhamakipansti walja tamanakaw medios sociales uksan aruskipt’añatak ch’amt’asipki. Yaqhip arunakanx janiw qillqt’añatakix teclado uksan qillqanakax utjkiti, ukatw jan Internet uksan uka arunakax uñstkiti, uraqpachanx yaqhip markanakanx janiw conexión de Internet ukar sapakut chikanchasipkiti.\nUkampirusa, Internet ukax wali askiwa, tayka arunak jach’anchayañataki ukhamarak armat arunak amthapiñataki. (Herramientas digitales) ukanak apnaqañax jasakiwa, waljaniw arunakapan qillqäwinakap Internet uksan uñt’ayapxi ukakipakarakiw may may markanakatpach kipka tayka arunakapan aruskipt’apxi.\nAka (campaña) ukax walja Internet apnaqir tamanakan irnaqäwipa, “ arunakan activistas digitales ” ukham uñt’atawa sullkawirinakar ch’amancht’apxatanakapata. Wali kusisitapxtwa “embajadores” jupanakan ch’amancht’apxatapata jupanakast aknirinakawa, Rodrigo Pérez (@ISF_MX) México markankiriwa, jupax zapoteca arunw Twitter uksan qillqt’i ukatx Ignacio Tomichá Chuve (@MonkoxBesiro) Bolivia markankirirakiwa, jupax bésiro (chiquitano arun) Twitter uksan qillqt’araki, jupanakax aka witiyu ukanak waruqt’apxi, yaqhanakan aka (campaña) uksan chikancht’asipxañapatak jawillt’asa. Juk’amp witiyuw utji ukanakax phuqhat’ataniwa:\nUraqpachan jil kullakanakaruw jallallt’anipxsma, (sitio de la campaña) ukax 25 jila arur jaqukipatawa, yaqhip arunakax akanakawa odia, sena, ukat lezgiano.\nAka jaqukipäwinakax Proyecto Lingua Global Voices uksan mä tama inak yanapt’asis jaqukipirinakan jaqukipt’atawa.\nYanapt’amampix Internet ukan may may tayka arunak urup amtakas jach’anchayañanktanwa. Taqi kunati munaskki ukax tuyt jan ukax rituyt ukhamawa!\n14 Achuqa phaxsi 2019Latin America\n25 Jallu qallta phaxsi 2018Latin America\n5 Taypi sata phaxsi 2017Perú\nHoy se recuerda día Internacional de Lengua Materna, es verdad que muy pocas lenguas están presenciando en Internet, regiones de algunas lenguas puede ser la dificultad de que no llega internet, tienen la carencia de teclado y otros; pero en algunas regiones si llega internet que ellos deben dar utilidad generando contenidos compartiendo contenidos en su lengua materna.\n21 Anata phaxsi 2015, 11:15 am


Global Voices Aymarata » Aka Marax Janiw mä Liberia-nkir Yatiqiris Jach’a Yatiqañ Utan Yant’äwip Apruwkiti · Global Voices Aymarata » Print\nJaqukipäw uñt'ayata/apkatata 3 Sata qallta phaxsi 2013 13:01 GMT 1\t · Qillqiri Ndesanjo Macha Jaqukipiri Elias Quispe Chura\nAcuerdo de Paz de Accra uka rixintatat Liberia-x 10 mar 10 mar  phuqhi, kawkiritï 14 mar guerra civil  utjatap tukuyäna, niya 25,000 tukuyat wayn tawaquw Liberia Jach’a Yatiqañ Utar jan mantawapkiti. Jichhapiniw, jan maynis  yant’äw apruwkiti.\nLiberia Yatich Kaman irpirixa, Etmonia David – Tarpeh-x janiw criyiñjamakiti sas satapat BBC-x yatiyi. Ukjamatapat kullakax jach’a yatiqañ utan irpirinakapamp ukatuqit aruskipañatakiw tantachasiñ munaraki. Jupax taza de fracaso uk “taqpachan jiwayatapkaspas” ukjamarak amuyi.\nUkampirus mä kunsultur priwaruxa, James Dorbor Jallah uniwirsiraran yant’äw apnaqañapatak kuntratataw yatiyäw kunphirmäna, ukat urunakax tukusxi ukjaw payllatamp jan ukax uñt’atä uka yatiqirinakarukiw mantayapxäna sas sarakïna.\nTwitter-an aka uraqin jakasir jila kullakanakax yatiyäw yatisax janiw kriyiñ munapkiti.\nKenyan Harvard Kennedy Yatichirix (@calestous ) akjam yatiyarakïna:\nCongo Leopold II ukjat akax jan wali yatiyäwiwa — Calestous Juma (@calestous), (2013 maran lakan phaxsin 26 ur saraqataru)\n1885 marat 1908 marakamax Estado Libre de Congo-t Bélgica-nkir Rey Leopoldo II  tatakiw de facto ukjamäna.\nSaran Kaba Jones-ax (@sarankjones ), q’uma umat arxatiri ukat imprintirur susyalax sänwa llakiwa ukampins janiw sustjasiñjamakiti:\nllakiwa ukampins janiw sustjasiñjamakiti, ¡taqi Liberia yatiqirinakaw jan yant’äw apruwapkiti! — Saran Kaba Jones (@sarankjones), (2013 maran lakan phaxsin 26 ur saraqataru)\nMbas Ndriver (@Kenfreykj ), mä Kenia-nkir yatxatatax jiskt’asïnwa, janipint mä ch’ikhisiris utxpacha:\n¡¿Kunjamats taqpach payisax jan yant’äwinak apruwapkpacha?! ¡¿Janipinit mä ch’ikhisiris uka markan utjkpacha?!\nYaqha Kenia tuitero-xa, Eja Nla-x (@Muntez_ ), taqi yatiqirinakatak janiw chiqakpachati:\nLiberia-x janjamakiw istaristik yatitapakiti. Janiw chiqakpachati. Taqpachanisti. Janiw ukjamakaspati. — Eja Nla. (@Muntez_), (2013 maran lakan phaxsin 27 ur saraqataru)\nEbenezer Flomo (@ebflomo ), co -fundador de ayuda sin fines de lucro Anime pequeñitos de Liberia (@helpHELLO ), jilatax Liberia yatiñ utanakan janiw pankanakax utjkiti sasaw qhanancht’äna:\n@lizgrossman87 See Liz, ukat Liberia-n yatiqäwir uñtasktana. Yatiqañ utanakax janiw pankanipkiti.\nLineria-n walja yatiqañ utan wakiskir pankanakax  jan utjkiti, ukat walja yatichiriw jan suma yatsutapkarakiti.\nRusia-t Denis Eyong-x (@eyongdenis ) jiskt’ani:\nMä markax jan amuyt’irjamat uñt’asispa. ¡¿Kunjamats taqi yatiqirinakax jan yant’äw apruwapkaspa?! (2013maranlkanphaxsin 27 ursaraqataru)\nKunjamsmämarkaxguerra civil-at walichasispasasaw Tomoko Perez-ax (@Tomoshiga ) Nueva York-an jiskt’äna:\nUkaqhipha qilqt’atax janiw laruñjamakiti. Kunjams mä markax guerra civil-an tukjatax walichasispa.Kunjams qulq churasma ukat walur uñstayasma. (2013 maran lakan phaxsin 27 ursaraqataru)\nGambiano yatiyiri, ukatactivista de derechos humanos Sulayman Makalo-x (@MakaloMansa ) jach’a yatiqañ utan irnaqirin apkatatap uñicht’ayäna:\nYatiqirinakax ch’ama laq’aratapxänwa ukat janirakiw inklis yatipkänti sarakiw mä jach’a yatiqañ utan irnaqirix BBC-r säna. (2013maran lakan phaxsin 27 ursaraqataru)\nNuesity-x (@Nues_Ibunos ) arst’askakïnwa:\nAkax llakiwa. ¡Nigeria-k jan aynacht’aspati! (2013maran lakan phaxsin 27 ursaraqataru)\nGhana tweepTenaceKwaku Setor-ax (@ kwakutii ) markachir masinakaparuw yatiyäna :\nmunat ghaneses, guerra política utjatapat taqpach 25,000 yatiqiriw aynacht’awapxi.( 2013, maran lakan phaxsin 27 ursaraqataru)\nTanzania-n maymarax jan walinak utjatapat Rwandan tweepkatabarwa Robert-ax (@Proud2bRwandan) qilqt’äna:\nTanzania-t sipan juk’ampiwa: Liberia yatiqirinakax taqiniw yant’äwin aynacht’apxi. (2013maran lakan phaxsin 27 ursaraqataru)\n10 yatiqirit suxtaniw maymarax Cuatro Formularios Nacionales uka yant’äwin aynacht'apxäna .\nLiberia Jach’a Yatiqañ Utan yatiqañ murinakaruw Finnish Broadcasting Company ukan irnaqir Mika Mäkeläinen-x (@Mikareport ), qhananchäna:\nLiberia Jach’a Yatiqañ Utant yatiqañ munayäta.Janiw surtinipktati. 25,000 yant’awapxi ukat taqpachaniw yant’äw jan apruwawapkiti. (2013maranlakanphaxsin 26 ursaraqataru)\nReino Unido-nkir Daniel McLaughlin-ax (@DanielJMcLaugh ) sawkasisjamaw arsüna:\n¡Jupanakax janiw bola del más fresco ukat aka marax llakisxapxaniti! (2013 maran lakan phaxsin 27 ursaraqataru)\nGuinea-nkir A. K. Ohemeng-Boamah-x (@akobII ) sistima irukatiwuruw juch jaqu:\nSistimaruw juchanchta, janiw yatiqirinakaruxa: Wow, Liberia-n yant’äw churirinakat janiw maynis apruwatakiti sasaw arsu. (2013maranlakanphaxsin 27 ursaraqataru)\nURL to article: https://aym.globalvoices.org/2013/09/6101\n 10 mar: http://allafrica.com/stories/201308210849.html\n guerra civil: http://en.wikipedia.org/wiki/Accra_Comprehensive_Peace_Agreement\n jan maynis: http://www.bbc.co.uk/news/world-africa-23843578\n “taqpachan jiwayatapkaspas”: https://aym.globalvoices.org http://www.bbc.co.uk/news/world-africa-23843578\n Rey Leopoldo II: http://en.wikipedia.org/wiki/Leopold_II_of_Belgium\n wakiskir pankanakax: http://www.africanspotlight.com/2013/08/26/all-liberia-students-fail-university-admission-exam/


Yatxatawi - Wikipedia\nYatxatawi (latin aru: Scientia, kastilla aru: Ciencia). CIENCIA TOQEJJ KUNANAKAS JIKJJATASIWAYI\nMá diccionariorjamajja, ciencia siski uka arojj akham san muni, “taqe kunanakat’i aka oraqensa alajjpachansa utjki ukanakat yatiña, ukanakasti wali yatiñampi ukat amuyumpiw yatjjatasi”. Ukhamajja, taqe ukanakat yatjjatañatakejj wal Ch’amachasiñaw wakisi, awisajj janiw kunas jikjjataskiti. Cientificonakajj semananaka, phajjsinaka, jan ukajj walja maranakaw sum yatjjatañatakejj ch’amachasiwayapjje. Ukampis awisajj janiw kunsa jikjjatapkiti, awisajj kuntï jikjjatapki ukajj jaqenakar yanapt’arakiwa. Jichhajj ukanakat pay uñjañáni.\nEuropa cheqanjja, mä empresajj wali aguantkir mä filtro urna q'omachañatak plasticot lurawayi. Ukham maquinanakajj aka Oraqen jan walt’äwinak utjki ukatakiw apnaqasiwayi, pasir 2010 maran Haití markan oraq khatatejj utjkána ukansa yanapt'awayarakiwa.\nAlajjpachanjja, walja satélites sasin unt’atäpkis ukanakaw sistema de posicionamiento global (GPS) utjayaraki. Qalltan militaranakatakiw lurasi’na, ukampis GPS satäkis ukajja, kawkhankapjjesa uk yatipjjañapatakiw auto apnaqerinakaru, avión apnaqerinakaru, barco apnaqerinakaru, ukat yaqhanakampir yanapt’i. Jichhürunakanjja, cientificonakan ukham uñstayapjjatap laykuw yaqha markanakarus facilak sarsna.\n¿Juman celularas, computadoras jan ukajj Internetas utjtamti? ¿Jichhak uñstir aparatompiti usumat qollasiwayta? ¿Avionat viajiritati? Ukhamächi ukhajja, kunanaktï cienciajj jaqenak layku lurawayki ukan yanapt’apampiw ukanak jikjjatawaytanjja. Cheqas cienciajj sum jakasiñatakejj kunaymanitwa yanapt’awayaraki.\nJichhürunakanjja, aka oraqetsa ukat alajjpachatsa cientificonakajj juk’amp yatjjatasipkakiwa. Físicos nucleares sasin uñt'atápki ukanakajja, átomo satäkis ukjjat yatjjatasipkakiwa ukat astrofísico sasin uñt’atäpki ukanakajja, kunjamats alajjpachajj utjawayi uksa yatjjatasipkarakiwa. Niyakejjay wal yatjjatasiwaychejja, kunatsa Biblian parlki uka Diosan utjatapajj jan yatiski sasaw yaqhepanakajj amuyapjje.\nWali uñt’át yaqhep cientificonakasa ukat filosofonakasa, uka toqet mayjanak amuyapjje. Amir D. Aczel qellqerejj akham siwa: “Ciencia toqet yaqhep yatjjatatanakajja, Diosajj janiw utjkiti sasaw sapjje” sasa. Sañáni, física toqen yatjjatat mä chachajja, “aka oraqe ukat alajjpach lurir mä Diosan utjatap janiw kunas qhanañchkiti, ukatwa Diosajj janiw utjkiti sasin sissna” sasaw qhanañchi. Yaqhepanakajj Diosar creyiñajj “layqasiñar” creyiñamp sasiwa ukat cienciajj "wali chama jan amuyañjam yaticháwinak qhanstayi" sasaw sapjjaraki.\nUkampis akham sasaw jiskt'asiñasa: ¿cientificonakajj taqe kun sum yatjjatasati “Diosajj janiw utjkiti” sasin sapjjpacha? Cheqas janiwa. Walja askinakas jikjjatasiwaykchejja, walja cientificonakajj 'janiw taqe ukanakajj yatjjatañjamákiti, jan ukajj janiw kunapachas yatjjataskaniti’ sasaw sapjje. Física toqet yatjjatir premio Nobel katoqer Steven Weinberg sat chachajja, akham sänwa: “Janipuniw taqe ukanakat sum yatjjataskaniti” sasa. Astronomía toqet wali yatjjatt’at Martin Rees sat yatichirejja, akham sasaw qellqana: “Janiw jaqenakajj ukanak yatksnati” sasa. Jupajj Gran Bretaña markatawa. Kunjamtí uñjawayktanjja, kunanakatí utjki ukanakat wali yatjjatañaw utjaski, jisk'a celulanakata, alajjpachata. Sañäni:Alajjpach toqet yatjjatatanakajja (cosmólogos) “kunanakatí alajjpachan utjki ukanakatjja, sapa patakat 95 janiw uñjaskiti ukat janirakiw cientificonakan maquinanakapas ukanak yatjjatirjamákiti” sasaw sapjje. Ukanakarojj materia oscura ukat energía oscura sasinwa sutichapjje. ¿Kunas ukanakajja? Janiw khitis yatkiti.\nCientificonakajj waljanakwa jan qhanahchirjamapkiti. Mä wali uht’at neurologojj akham siwa: “Janiw taqe kun sum yatksnati, ma cientificojj janiw amuyupampik apayasinapakiti, jan ukasti juk’amp yatjjataskakinapawa” sasa.\nJumati' “cienciajj taqe kunwa sum qhanahchawayi, ukhamajj Diosatsa, Bibliatsa armasjjahasawa” sasin amuysta ukhajja, ak amtahamawa: cientificonakajj wali suma maquinanakampis yatjjatawayapkchejja, ma juk’ak vatjjatasipki, walja yatjjatahaw faltaski. Uka toqetjja, Encyclopedia Britannica sat qellqatajj akham siwa: “Jichhiirkamajj pusi waranqa maranakas yatjjatasiwakchejja, alajjpachajj kunjamas ukajj janiw amuyahjamakiti, Babilonia markachirinakatakejj ukhamarakipachanwa” sasa. Ukhamasti, kunti’ cienciajj jan jikjjatawavki ukanakat ¿kunjamsa amuyahasa?\nUka toqet sapa mayniw kunsa amtjjahapa sasaw Jehova Diosan Testigonakapajj amuvapjjta. Nanakajj aka ewjjt’arjam sarnaqahatakiw ch’amachasipjjta: “Suma chuyman’ipjjatamajj taqe jaqenakan unt’atapan” (Filipenses 4:5). Kunjamsa Bibliampi ukat cienciampejj yanapt’asipjje uka toqet wali amuyumpi yatjjatahamatakiw ch’amancht’apjjsma.\nJakaña yatxatawi (latin aru: Biologia, kastilla aru: Biología).\nBiología toqet yatjjatt’atanakajja, kunas celulanak manqhan pasi ukanak janiw sum yatipkiti: sañáni, kunjamsa ch’am utjayi, kunjamsa cuerporus yanapt’i ukat kunjamsa ukanakajj jalanoqasi uksa janiw yatipkiti. Cientificonakajj janiw uka toqenakat sum qhanañchawayapkiti.\nJakhu (latin aru: Mathematĭca, kastilla aru: Matemáticas).\nAlaxpacha yänakata (kastilla aru: Astronomía).Alajjpach toqet yatjjatatanakajja (cosmólogos) “kunanakatí alajjpachan utjki ukanakatjja, sapa patakat 95 janiw uñjaskiti ukat janirakiw cientificonakan maquinanakapas ukanak yatjjatirjamákiti” sasaw sapjje. Ukanakarojj materia oscura ukat energía oscura sasinwa sutichapjje. ¿Kunas ukanakajja? Janiw khitis yatkiti.\nKimika ( (kastilla aru: Química).\n(Física)Gravedad satäkis uka leyirjamaw sapür samaqtanjja, ukhamäkchisa janiw uka toqet sum yatiskiti. Física toqet yatjjatatanakajj kunjamsa gravedad satäkis ukajj waythapistu, jan ukajj kunjamsa Oraqjjar phajjsejj yapar muytañapatakis wayjjasi ukajj janiw sum yatiskiti.\nObtenido de «https://ay.wikipedia.org/w/index.php?title=Yatxatawi&oldid=87088»\nEsta página se editó por última vez el 6 yap 2017 a las 23:24.


Jeremías 28 - Holy Bible [Aymara Bible 1997] - (Jer 28)\nUca pachpa marana, cunapachatejj niya pheska phajjsi pasjjäna, Sedequiasajj Judá oraken pusi mara apnakcän ucapachajj, Gabaón marcanquiri Azur jaken Hananías sat profeta yokapaw Jeremiasarojj templon parläna, sacerdotenaca, uqhamaraqui take jakenac nayrakatana, aqham sasa:\n“Israelan Diosapa take ch'amani Tatitusti siwa: ‘Babilonia marcanquiri reyipan yugopjja p'acjäwa,\nacat quimsa mararusti aca chekaruw cuttayanjjaraquï cuna yänacatejj templota Babilonianquiri Nabucodonosor reyejj apascäna take ucanaca.\nUca quipcaraquiwa, Joacim jaken yokapa, Judá oraken Jeconías reyiparusa cuttayanjjaraquïwa aca pachpa chekaru, uqhamaraqui take jakenacasa Judá oraketa Babilonia orakeru apatäpcäna ucanacasa cuttanjjapjjaraquiniwa. Jïsa, nayaw Babilonia orakenquiri reyipan yugopjja p'acjä. Naya Tatituw ucjja arsta.’ ”\nJeremías profetasti Hananías profetarojja sacerdotenac nayrakatana, take jakenac nayrakatanwa templon aqham saraqui:\n“¡Jïsa, añchaquit Tatitojj uqham lurcaspa! ¡Añchaquit Tatitojj, cuna arunactejj parlcta ucanacjja phokcaspa, take cunanacatejj templota apatäqui uca yänacsa aca chekaru cuttayanitäjjaraquispa, uqhamaraqui take qhitinacatejj Babiloniaru apatäpqui jupanacasa cuttanjjapjjaraquispa!\nUcampisa aca arunac ist'am cuntejj jumaru uqhamaraqui take jakenacaru siscta ucanaca:\nCawquïri profetanacatejj nayrapachan utjcäna, janïra jumas, nayas nascäyätan ucapacha; ucanacasti guerranacana, t'akhesiñanacana uqhamaraqui cunayman casta usunacan utjañapacwa yatiyapjjäna, walja marcanacataqui uqhamaraqui jach'a ch'amani reinonacataquisa.\nUcampisa cunapachatejj mä profetajja sumancaña yatiyi, ucatsti uca yatiyatanacapajj phokhasi ucqhasti yattanwa Diosajj jupar qhitanitapa” sasa.\nUqhamasti Hananiasajj Jeremiasan cuncapatjja uca yugo apakjjasin, jisc'a jisc'a tucjaraquïna.\nUqham lurcasasti saraquïnwa take jakenac nayrakatana: Tatitojj aqham siwa: ‘Aca quipcaraquiwa, acat pä mararojj Babilonianquiri Nabucodonosor reyin yugopjja take marcanacata apakjjaraquï, ucatsti t'unjaraquïwa” sasa. Jeremiasasti ucatjja sarjjänwa.\nMä kawkha pachanaca pasjjepansti cunapachatejj Hananiasajj Jeremiasan cuncapata yugo apakasin t'unjcän uca pasatatsti Tatitojj Jeremías profetaruw parlaraquïna aqham sasa:\n“Saram ucatsti Hananiasaru saraquim, nayaw jumaru sisma: ‘Lawat lurata yugjja jisc'a jisc'wa t'unjtajja, ucampisa jichhajj nayajj jumataquejj hierrot lurat mä yugo waquicharapiracsma.\nNaya, Israelan Diosapa take ch'amani Tatituw arsta: Take marcanacan cuncanacapjjarusti nayaw mä hierrot lurat yugo uchta, uqhamat jupanacajj esclavot Babilonianquiri Nabucodonosor reyiru sirvipjjañapataqui. Montenquiri animalanacsa jupan amparaparuw catuyta’ ” sasa.\nUqhamasti Jeremiasajj Hananiasarojj sänwa: ¡Hananías, aca arunac ist'am! Janiw jumarojj Tatitojj qhitanctamti, ucampisa jumajj c'ari arunacwa aca marcarojj yatiyascaractajja, mä c'ari suyt'äwi churasajja.\nUcatwa Tatitojj jichhajj aqham sejja: ‘Jïsa, qhitämawa, ucampisa aca oraket chhaktañamataquiw qhitäma. Jichha maraw jumajj jiwäta, aca marcaru arunacamampejj nayataqui sartayatam laycu” sasa.\nHananías profetasti uca marajj pakallko phajjsi sarakataruw jiwjjäna.


Jilatanacajja, jumanacajj wali c'uchiquïpjjañamawa cunapachatejj cunaymani yant'anac pasapcta ucapachajja. Yatjjapjjaractawa cunapachatejj jumanacan iyawsañanacamajj cunayman yant'anac pasqui ucqhajja, jumanacajj wali llamp'u chuymanïñwa yatekapjjtajja. Ucampisa munapjjamaya ch'amacht'asitanacamasti suma asqui tucuñapataqui, uqhamata jumanacajj suma jiltatäpjjañamataqui, janiraqui cunas pist'añapataqui.\nUcatwa jumanacajj wali cusisita sarnakasipjjtajja, inas waquisiracchi mä juc'a pacha cunayman yant'anacan t'akhesipjjañama ucasa.\nAcjj sapjjsmawa jumanacajj samarañ jicjjatapjjañamataqui nayaru iyawsatanacam laycu. Acapachanjja jumanacajj t'akhesipjjätawa, ucampis ch'am catjjatapjjam, nayajj acapacharojj atipjtwa —sasa.\nYatiractanwa Diosajj jupar munirinacarojj take cunsa asquitaquiw waquicharapi qhitinacatejj jupan amtataparjam jawsatäpqui ucanacataquejja.\nSuyt'añanjja cusisitaquïpjjam; t'akhesiñanaca utjipanjja llamp'u chuymanïpjjaraquim. Janirac Diosat oracionan mayisiñjja armasipjjamti.\nUcampis uca mä juc'a urunacana t'akhesipjjatama pasjjepansti, Diosajj jumanacarojj sumwa tucuyapjjätam, sum sayt'ayapjjaraquïtam. Uca Diosasti qhititejj take bendicionanac churquistu ucawa, uqhamarus Jesucristompi chicäñasataquiraquiwa jawsistu wiñayataqui.\nJichhajj waliquiwa, amuyasctwa cunjämtejj jiwasanacajj acapachan t'akhesisctan ucjja, janiw mayachcsnati Diosan jach'a cancañapa uñjcañäni ucampejja.\nMunat jilatanaca, jan mayjt'asipjjamti uca jach'a yant'anaca jumanacjjaru jutatapatjja, mä cuna jan walis jutcaspa uqhama.\n Cusisitäpjjapunim. Jan inact'as orapjjam. Take cunatsa Diosar yuspagarapjjam, Diosasti jumanacatjja uqhamwa muni, Cristo Jesusan iyawsirinacapjamajja.\nJumanacajj nayarojj jan walinac lurañ munapjjäyätajja, ucampis Diosaw uca jan waljja asquiru tucuyjje, cuntejj jichhajj uñjctan uca lurañataqui: walja jakenacan jacañanacapa khespiyañataqui.\nDiosar llaquinacam catuyam, jupasti ch'aman tucuyätam, Diosar jaysirin aynacht'añapjja, janipuniw jupajj muncaniti.\n Janiraquiw ucaquïquiti, jan ucasti t'akhesiñansa cusisiractanwa, uqhamatwa yatiractanjja t'akhesiñajj llamp'u chuymanïña yatichatapa. Uqham llamp'u chuymanïñasti mä sumaruw jiwasarojj mistuyistu, uqham sumar mistuyatäsinsti suyt'añaw utjistu. Uca suyt'äwinsti janiw cuna mayjt'añas utjquiti, Diosasti jiwasan chuymanacasarojj munasiñapwa phokhantistu Kollan Ajayu churquist uca toke.\n Nayan amtatanacajjasti janiw jumanacan amtatanacamjamäquiti, luräwinacajjas janiraquiw jumanacan luräwinacamjamäquiti.” Tatituw uqhamjja arsu. “Cunjämatejj alajjpachajj acapachat wali altonquejja, uqhamaraquiw amtatanacajjasa, luräwinacajjasa, jumanacan amtatanacamatsa, luräwinacamat sipansa wali altoraquiwa.” Tatituw ucjja arsu.\nUcampis jan suma saphintatätap laycusti, janiw ch'amani sayt'asipquiti. Cunapachatejj Diosan arunacap laycu t'akhesipjje, jan ucajj jakenacan uñisitas uñjasipjjejja, ucspachaw cutekjjapjje.\n¿Qhitiraqui Criston munasiñapat apakestaspasti? ¿T'akhesiñati, jachañacha, llaquisiñacha, uñisitäñacha, pist'ayasiñacha, awtjayasiñacha, jan isinïñacha, jiwayatäñacha?\n Munat jilatanaca, jan mayjt'asipjjamti uca jach'a yant'anaca jumanacjjaru jutatapatjja, mä cuna jan walis jutcaspa uqhama. Jan ucasti cusisipjjam Tatitjama t'akhesipjjatanacamatjja, uqhamata cusisiñan phokt'atäpjjañacamataqui cunapachatejj jupajj jach'a cancañapampi uñstancan uc uñjapcäta ucqhajja.\nDiosaruy jaysapjjam, Supayataquisti sayt'asipjjaraquim, uca Supayasti jumanacatjja jaltawayjjaraquiniwa.\n Yupaychañäni Jesucristo Tatitusan Dios Awquiparu. Jupaw jiwasar qhuyapayasir Awquisajja, uqhamarac chuymachirisasa. Take t'akhesiñanacasanwa Diosajj chuymachistu, jiwasajj t'akhesirinacar chuymachañasataqui, cunjämtï Diosajj jiwasar chuymachquistu uqhama.\n Janiraquiw ucaquïquiti, jan ucasti t'akhesiñansa cusisiractanwa, uqhamatwa yatiractanjja t'akhesiñajj llamp'u chuymanïña yatichatapa. Uqham llamp'u chuymanïñasti mä sumaruw jiwasarojj mistuyistu, uqham sumar mistuyatäsinsti suyt'añaw utjistu.


Global Voices Aymarata · Medios ciudadanos ukan qillqatanaka Aka tuqita Persa\nTaqpach yatxatäwinaka (temas) AfricaAmericasAsiaEuropaMedio OrientePolíticaSaräwiHuman RightsDigital Activism\nanata phaxsi 2012 1 Qillqata\nwillka kuti phaxsi 2011 1 Qillqata\nWali aski isturyanaka Aka tuqita Persa\nIrán: Bloguerax phisqa tunk jawq’aw katuqatäna\nAkaw Somayeh Tohidloo iraní blogueran arupaxa, akham phisqa tunk jawq’a katuqasax aka Evin watañ utana blog uksatuqiruw qillqt’atana: Wali k’uchikipxama, kunalaykutix jupanakax jisk’achañpun munanxa, sawapxama janchixpachaw usutu akham jisk’acht uñjasitaxatxa."\n19 taypi sata phaxsi 2012\nQillqiri Fred Petrossian · Medio Oriente & Norte África\n17 anata phaxsi 2012\n29 sata qallta phaxsi 2011\n21 lakan phaxsi 2017Irak\n19 lakan phaxsi 2017Citizen Media\nGlobal Voices Cumbre 2017 ukatak qillqayasipxama: 2 ukat 3 uru jallu qallta phaxsina, Colombo, Sri Lanka! uksankanïnwa\n12 mara t'aqa phaxsi 2017Latin America\nMéxico markan feminicidios ukxat phuqhatpach mapa uñt’ayäwipa\nIsturyanaka Aka tuqita Persa\n29 chinuqa phaxsi 2015\nAfganistán markanx política lingüística ukax nayrïr chiqankiwa\nQillqiri Abdulfattoh Shafiev · Afganistán\nDarí ukat pastún uka arunakax Afganistán markanx wali arsutawa, ukakipkarakiw oficiales ukham uñt’ata.\n20 achuqa phaxsi 2014\nIrán markanx mä programa de Television kuntraw qhurut arsusiwimp sartasipxi\nQillqiri Farid · Medio Oriente & Norte África\nCh’axwirinakax jan wal aka programax parli etnia bajtiari tuqi sasaw sapxi ukhamarak jan wali uñch’ukiraki Revolucion Constitucional irani uka jilir irpiripanakaruxa.\n24 jallu qallta phaxsi 2013\nWeChat ukax Redes Sociales ukaruw teléfonos inteligentes apnaqirinakarux mantayi. Ukch'añkamax mayni Irán jilïr irpirin mä pä ministrunakapax yaqha arkirinakamp aruskipañatakiw may may Redes Sociales ukanak...\n27 qasäwi phaxsi 2013\nBloguero Iraní jaqin manq’at t’aqhisiwipatw arsusipxi.\nMaysatsti walja bloguero jaqinakaw Mehdi khazali jan walt’awipat aruspki, llatuktunka urunakaw kha carcel tuqin manq’at mutuñankxapxi. Yaqhipasti jiskt’asisipkarakiw chiqapachat sasa.\n18 anata phaxsi 2013\nIrán: Lunthat Funcionarionakan amparanakap khuchhuqapxarakiniti?\nMahmoud Ahmadinejad iraní irpirix willtat ch’ikhitap sutinchäwinakan uñstañ uñacht’ayi kunawrsati 3 uru saraqkipan anata phaxsit 2013 maran Parlamentor mä wiriw kawkinti político awqanakapar apthapïna uñacht’ayi,...\nIrán markax mä munu k'usill khä pachar apayi ukat yaqhaw kutt’ani\nQillqiri Hooman Askary · Medio Oriente & Norte África\nBlogueronakax janiw chiqaw sapkit kunti siskix iraní apanaqirix kunatix jupanakax sipxiw mä munu khä pachar apayapt ukat uka munux jakawiniw 28 uru saraqkipan chinuqa phaxsit...\n14 lakan phaxsi 2012\nIrán: Kunawsati uraq khathatix jan walt'ayki, ukhax “televisión ukanx yaqha yatiyäwinakakw yatiyi”\nKurmüru (sábado) uruxa, laIráni markan provincia de Azerbaiyán Oriental uksanx pä uraq khathatiwiw jan walt'ayawayi, 250 jiwataw utji ukatx niya 1.800 usuchjataw utjaraki. Iraníes jaqinakax...\n29 mara t'aqa phaxsi 2012\nIrán: Mayni mutuñ utan jist'antat bloguerow manq'at mutuñanki\nIranis Bloguerunakan jan walt'awipar puritapatx jichhurunakax arusiwinakax utjaskakiwa, Hossein jupax llamayu phaxsitw manq'at mutuñanki.\n21 mara t'aqa phaxsi 2012\nAfganistán: Imill wawanakax yatiqañ munasinx jan walt'ayataw uñjasipxatayna\nQillqiri Omid Bidar · Asia Central & Cáucaso\nAfganistán markanx 2001n maran régimen talibán uka jaquqtatapatw imilla wawanakan jan yatiqañ utar sarañap jark'awix utxatayna, jichha ch'axwthaptawinakaw provincia afgana Tajar markan patak patak yatiqir...\n25 jallu qallta phaxsi 2011\nIrán: Teherán markanx embajada británica ukaruw yanqhachapxi\nQillqiri Fred Petrossian · Europa Occidental\n29n lapaka phaxsina, embajada británica Teherán jak'an walja qhurut arsusirinakaw sartasipxi. Gran Bretaña markax Irán markamp yanapaw chikanchawinakax suyt'ayaniwa.\n27 taypi sata phaxsi 2011\nIrán: Urmía qutar qhisphiyañatak qhurut arsusiwinaka\nTabriz ukat Urmia uka callinakanxa walxa jaqinakaw chaxwapxi, aka azerbaijan ukjamarakiw iran markaxa gubirnurux wal mayipxi aka quta urmia ukar yanapañataki. kunatix aka quta wali...\n22 lakan phaxsi 2011\n31 willka kuti phaxsi 2011\nIrán: Anunak katurata (wiltata)\nIran ch'aman jaqinakax witat kallinakar kut'anipxi kunatix mä sikul aka 2007 maranxa:anunak katurata. Irnan gubirnux sarakiw khitis mä anunixa ukax janiw islam marka jaqikiti, kunatix...\n30 mara t'aqa phaxsi 2011\nIrán: Warminakan kamachinakap arxatir warmiw awkipan jiwatapxar jiwi\nIrnaqiri iraní warmiwa, warminakan kamachinakap arxatir warmi Haleh Sahabi, jupax jiwawayiwa, 31ni llamayu phaxsit saraqatar pallapallanakan lawamp jawqxatasina tatapxar jiwata. Ezatollah Sahabi jaqix mä jayani...\nJallun uman aynacht'ayatas Perú markax #MäCh'amakiw sayt'asi\nAsxarañjamaw ukhamp aynacht'äwinakaxa.\nChiqpachans wali llakiskay urunakpun uka jila kullakanakax pasawayapxi. Janik mayamp ukham utjaspat kawkins ampi!!\nUruguay uksankirinakax segunda vuelta electoral ukan jilïr irpir chhijllapxani\nTaqpach yanapirinakar uñjama »\n1000 kullakanakaw kamachinakat yatxata?ataki mayacht?asiwayapxi


Global Voices Aymarata » Indígena Boliviana Aymara jach’a yatiqañ utan yatiqirinakax kipka saräwinakapampiw chikancht’asipxi · Global Voices Aymarata » Print\nJaqukipäw uñt'ayata/apkatata 26 qasäwi phaxsi 2015 1:43 GMT 1\t · Qillqiri Eduardo Avila (es) ukan jaqukipiri\tRomina Navarro, Victoria Tinta Quispe\nCategoria-naka: Latin America, Bolivia, Citizen Media, Indígenas, Lenguaje\n(Unibol ) Indígena Boliviana Aymara “Tupac Katari” jach’a yatiqañ utax taqituqiw wayn tawaqunakan yatiqapxañapatakix jawsthapi, ukat yatiqaw tukuyxasinx pachpa markanakapar irnaqäwimp sarantapxañapataki. líder de la rebelión indígena del siglo XVIII  jupan sutip aparaki, Bolivia markan jilïr irpirix 2008 maranw uka jach’a yatiqañ utx utt’ayätayna. Uksan 950 yatiqiriw qillqayasita, yatiqirinakax agronomía ingeniería de alimentos, ingeniería textil ukat veterinaria Zooctenia yatintañ thakhinakaruw mantapxaspa.\nJach’a yatiqañ utax Cuyahuani markan Titicaca qutathiyan  jikxatasi, ukampirus jach’aptaskiwa. Yatiqirinakax phuqhatpach becanipxiwa. Ukampirus waljaniw uksar qillqayasir sarapxi, uksar sarañatakix aymara arut arst’asiriñapawa, kunalaykutï yatiqañ utanx aymara arut yatichasi. Uka yatiqirinakarux markanakapatw mä respaldo ukham churanipxi.\nMabel Franco, coordinadora del proyecto La Pública  uksatx qillqt’iwa kunas jupanakan amtanakapaxa  maysatsti, yaqha jach’a yatiqañ utaw munasi:\nUnibol, La Pública, ukat Jaqi Aru  (mä tama Internettuqin aymar aru sarantayiri) uka kimsaniw mä proyecto de periodismo ciudadano uka wakt’ayapxi, yatiqir wayn tawaqunakan sarnaqäwinakap uñt’ayapxañapataki. Mä yaticht’äwinw yatiqirinakax kunjams qillqt’apxasp ukx yatiqapxi ukat sitio web de La Pública uksan uñat’ayasiñapataki. Yaqhip yatiqirinakax aymara aru arst’añ yatipxiwa ukampirus qillqt’añx pachasipxiwa, yaqhipanakasti Jaqi Aru ukan yanapt’apampix aymarat qillqt’apxarakiwa. Walja qillqatanakaw español arun qillqata ukatx aymara aruruw jaqukipataraki. Jutïrinakanw aymarat castellan arur jaqukipat qillqatanakax uñt’ayataskani.\nAka Voces aymaras  ukanw walja qillqatanakax uñjasi, jupanakax “social, medioambiental, sociocultural ukat educativo” uksatuqinakatw markanakapat qillqt’apxañapatak wakt’ayata.\nAka jach’a yatiqañ uatar puriniñatakix janiw jasakanti, Delia Mamani Callisaya, agronomía uksan yatiqirix utapanjamawa. Jupax nayrïr jikisrantawitw 2010 maran apaskan ukatwa arst’i, 63 yatiqir masinakaw jikisipxatayna. Deliax Orionda markat jutatayna ukatw akhamqillqt’i :\nAbidan Triguero Calle, jupax uka kipkarakiw jach’a yatiqañ utan jikxatasi. Oriundo markatw yatiqaw tukt’ayasin Cochabamba markaruw saratayna uksanx privado ukhamipanx janiw mantkataynati. Unibol utjatap yatisax ingeniería de alimentos uksaruw yatiqir sarawayatayna. Jupax Unibol ukan nayrïr semestre ukankan uksat  qillqt’i:\nURL to article: https://aym.globalvoices.org/2015/04/7149\n líder de la rebelión indígena del siglo XVIII: http://es.wikipedia.org/wiki/T%C3%BApac_Katari\n Titicaca qutathiyan: https://es.wikipedia.org/wiki/Titicaca\n kunas jupanakan amtanakapaxa: http://www.lapublica.org.bo/articulos-jaqi-aru/item/427-jach-a-yatiqan-utan-aymara-arut-yatintawi#castellano\n Jaqi Aru: http://es.jaqi-aru.org/\n Voces aymaras: http://www.lapublica.org.bo/articulos-jaqi-aru#jaqi-aru-lo-que-somos-lo-que-hacemos\n Unibol ukan nayrïr semestre ukankan uksat: http://www.lapublica.org.bo/articulos-jaqi-aru/item/443-boliviampir-ayllujampir-yanapt-an-amtan-qalltaewipa#castellano


Global Voices Aymarata » China: Pankanakam pata tuqir apasima · Global Voices Aymarata » Print\nJaqukipäw uñt'ayata/apkatata 10 Lakan phaxsi 2011 9:06 GMT 1\t · Qillqiri Oiwan Lam (es) ukan jaqukipiri\tMarta Mariño Cisa, Victoria Tinta Quispe\nCategoria-naka: Asia Oriental, China, Citizen Media, Desarrollo, Digital Activism, Juventud\nYu Jianrong  [en], mä aski sartäwi pata tuqina, China markanx pata tuqiruw mirq’i pankanak apayañ amtampix llamayu phaxsi qalltatw ch’amancht’awayi.\nWeibo ukan cuentapampiw luräwix saranti @随手送书下乡  [ch], ukax sañ muniwa, pankanakam pata tuqir apama”. Ukhjarusti A continuación utjayañani mä jawsäwi  [ch]\nPä urunxa, Beijing ukax katuqataynawa kimsa pakit panaka  [ch].\nApayawit qulqi amaña, @pata tuqir panakanam apasima arkirinakaparuw mayt’atana  [ch]:\nMakiwa, phiskha urunxa, walja chiqawjanakaw jist’artatayna: Beijing  [ch], Chongqin  [ch]; Changsha  [ch]; Guangzhou  [ch] ukat Wuhan  [ch].Yanapt'irinakax wakt'ayapxarakiwa QQ ukan tamachäwinaka  [ch] apthapiñ ukamarak pankanak luqtaña.\nInternautanak tama @pankam pata tuqir apasima lurawayiwa  [ch] 15ni uru llamayu phaxsita, nayrir luqtawi Dabei markaru, Shunping, Hebei provinciata. 30 jila yanapt’irinakaw chikancht’asiwapxi. @Sesehou ukaw maynixa.\nAkanx utjiwa jamuqawa  [ch] marka tuqin ullart’añ utat uñjasi:\nWang Qiang ukax Weibo ukaruw tamat mä jamuq  uka uñt’ayi, nayrir panka luqtäwinakata:\nUkat ak anayrir lurawitx, @pankam pata tuqir apasima yaqha jawsthapiw lurawayi  [ch] 21ni ukatx 22ni uru llamayu phaxsita hotel Beijing ukan phuqhasi. Tamax 1.600 panka apthapi  [ch] pä uruna:\nUkampirus uka luraw uñt’ayasax, @panakam pata tuqir apama ukampirus mä cuenta bancarix jist’ararakitaynawa  [ch] Pata tuqinakan panaka imañ utanak lurañatak yanapt’anak apthapiri. Sapa qulqi katuqawix Weibo ukan cuentapan k’achancht’atawa.\nKunawsati, Weibo ukan cuentapax 3 uru llamayu phaxsit uñstawayki, @pankanakam pata tuqir apama waljanakw askicht’awayi, sapa siman tukuyanak panka apthapis ukhamarak luqtasa. Janir kimsa simananxa 33 puntos de contacto  ukhawa [ch] pankanak apthapiñataki ukamarak 11ni panka imañ uta  [ch] pata tuqinakana.\nFinanciero ukan uñt’ayawipatx aka willka kuti phaxsinx katuqataynawa taqpachx 87.858,38 yuanes ukhaw waxt’awinki  [ch] internautanakata.\nURL to article: https://aym.globalvoices.org/2011/08/2360\n mä jawsäwi: http://weibo.com/2128771982/ezFdck29noQ\n kimsa pakit panaka: http://weibo.com/2128771982/ezM7ySMsXvH\n arkirinakaparuw mayt’atana: http://weibo.com/2128771982/ezPkS6Y8awp\n QQ ukan tamachäwinaka: http://weibo.com/2128771982/ezUigp6uA6S\n tamat mä jamuq: http://weibo.com/1892433591/eAnycsspv4J\n yaqha jawsthapiw lurawayi: http://weibo.com/2128771982/eAy5a9Pv5JB\n 1.600 panka apthapi: http://weibo.com/2128771982/eAKBby3FJzv\n mä cuenta bancarix jist’ararakitaynawa: http://weibo.com/2128771982/eAC8KmR2UW9\n 33 puntos de contacto: http://blog.sina.com.cn/s/blog_7ee27b8e0100rq0a.html\n 11ni panka imañ uta: http://weibo.com/2128771982/xf112CD5D\n taqpachx 87.858,38 yuanes ukhaw waxt’awinki: http://weibo.com/2128771982/eDUA97D4aHo


¿Kuna arutsa liytʼäta? Afrikáans Albanés Alemán Amárico Armenio Aymara Becol Birmano Búlgaro Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Cingalés Coreano Criollo haitiano Croata Danés Efik Enzema Eslovaco Esloveno Español Estonio Ewé Finlandés Francés Ga Georgiano Griego Guaraní Hiligaynon Holandés Húngaro Ibo Ilocano Indonesio Inglés Italiano Japonés Kikuyu Kiniaruanda Lingala Lituano Luo Malgache Ngäbere (o guaymí) Noruego Papiamento (Aruba) Persa Polaco Portugués de Brasil Quechua boliviano Rumano Ruso Sepedi Serbio (Alfabeto cirílico) Serbio (alfabeto latino) Sesoto de Lesoto Shona Sranangtongo Suajili Sueco Tagalo Tai Tigriña Tsonga Tsuana Turco Twi Ucraniano Uruund Vietnamita Wayuunaiki Xhosa Yoruba Zulú Árabe\nKUNARATUTÏ llakinakan jikjjatastan ukhajja, kunjamatsa yanap thaqhapuntanwa. Ukatwa yanaptʼayasiñatakejj khititï uka toqet experiencianïki ukat sum istʼkistaspa uka amigor jakʼachastanjja. Cheqas mä suma amigojj yanaptʼañatakejj experiencianïñapawa ukat khuyaptʼayasirïñaparakiwa.\nMayisiñ munapki ukanakajj uka pachparakwa lurapjje. Niyakejjay jupanakatak Diosajj jan jakʼachasiñjamäkchejja, Diosar mayiskañat sipansa santonakarukiw mayisjjapjje. ‘Uka santonakajj jiwasjamaw yantʼanakana ukat jan waltʼäwinakan uñjasiwayapjje, ukhamajj istʼapjjestaniwa’ sasinwa yaqhepanakajj amuyapjje. Amuytʼañataki, khitinakatï wali munat yänakap chhaqhayapki ukanakajja, san Antonio de Padua sat sutini santoruw mayisipjje, kunattejj jupaw chhaqhat yänaksa ukat lunthatsut yänaksa uñjaski sasaw sapjje. Ukat usut animalanakanïpki ukanakajja, san Francisco de Asís sat sutini santorurakiw mayisipjjaraki. Ukat llakinakan uñjasisajj san Judas Tadeo sat sutini santorurakiw mayisipjje.\nUkampis Bibliarjamajj ¿santonakar mayisiñajj walikïskpachati? ¿Ukham mayisïwinak Diosajj istʼpachati? ¿Diosajj kamspachas santonakar mayisiñatjja? Cheqas ukanakat yatjjatañajj wakisiwa.\n¿BIBLIAJJ KAMSPACHAS SANTONAKAR MAYISIÑATJJA?\nSantonakar mayisiñajj iglesia catolican yatichäwipawa, uka yatichäwirjamajj ‘santonakaw Dios nayraqatan jaqenakatak achiktʼapjjaspa, kunattejj jupanakajj Dios nayraqatan wali askit uñjatäpjjewa’ sasa (Catecismo de la Iglesia Católica). Ukhamajj santonakar mayisirinakajj jupanakan yanaptʼatäñwa suyapjje, kunattejj santonakas Dios nayraqatan askit uñjatäpkaspa ukhamwa amuyapjje.\n¿Bibliajj ukhampunt yatichpacha?, waljaniw jïsa sasin sapjje. Uk sañatakejj kuntï apóstol Pablojj Roma markankirinakar qellqkäna uka arunak aytasipjje, ukan akham siwa: ‘Jilatanaka, nayajj achiktʼasipjjsmawa Jesucristo layku, kuna munasiñtejj ajayojj churkistu ukanjja nayampi mayachasipjjam nuwasiñana, Diosatsa nayjjat mayipjjarakim’ sasa (Romanos 15:30). ¿Uka arunakampejj naya toqew Diosar mayisipjjañama sasat apóstol Pablojj cristiano jilanakapar saskpachäna? Janiwa. Antisas nayatak mayirapipjjeta sasaw saskäna. Cheqas Pablojj ak sañ munaskäna; ‘mä cristiano jilatajj yaqha jilatatakejj Diosat mayirapispawa’ sasa. Ukhamasti, Pablon uka arunakapajj aka yatichäwi contrawa: “Diosamp istʼayasiñatakejj alajjpachankir santonakaruw mayisiñasa, ukat jupanakaw kuntï Diosar mayktan uk yatiyjjapjjani” sasa. Ukhamajj ¿kunatsa uk jan lurañasäki?\nKunattejj Jesusajj akham sänwa “Nayätwa thakejja, cheqasa, jakañasa. Naya toqekiw Awkin ukar puriñajj utji” sasa (Juan 14:6). Ukat saskakïnwa “nayan sutejjar mayipkäta ukjja Awkejj churapjjätam[wa]” sasa (Juan 15:16). Jesusajj janiw nayar mayipjjeta ukat nayaw awkijar jumanakat mayirapipjjäma sasin siskänti. Ukhamajj mayisitanakas istʼayasiñasatakejj Jesucriston sutipjjaruw Diosar mayisiñasa, janiw kuna santonak toqes mayiñasäkiti.\nMä kutejja, Jesusan arkirinakapajj Diosar mayisiñ yatichapjjeta sasinwa sapjjäna, ukatwa jupajj akham säna “Orapkäta ukkhasti sapjjam: ‘[Alajjpachankir nanakan] Awkejja, sutimajj jachʼañchatäpan’” sasa (Lucas 11:2). Ukhamajj kunaratutï Diosar oración mayiskañäni ukhajj Jupa saparukipuniw mayisiñasa, janiw Jesusarusa ni santonakarusa. Jesusan uka arunakaparjamajj Diosarukipuniw Jesusan sutipjjaru mayisiñasa, janiw santonak toqe mayisiñasäkiti.\nUkampis Diosar mayisiñajj yupaychäwisan wali wakiskiripuniwa, ukat jan Diosäki ukanakar mayisiñajj Biblian yatichäwinakap contrawa (Juan 4:23, 24; Apocalipsis 19:9, 10).\n¿DIOSAR JAKʼACHASIÑ AJJSARAÑASÄSPATI?\nJesusajj Wali Uñtʼat Arstʼäwipanjja, kunjamsa mä jiskʼa wawajj manqʼa munasin awkipar mayi, uka toqetwa mä uñachtʼäwi luräna. ¿Mä awkejj wawapan tʼantʼa mayipan mä qala churaspati jan ukajj chawlla mayipan mä asiru churaspati? (Mateo 7:9, 10.) Wawanakapar munasir mä awkejj janiw ukham lurkaspati.\nJehová Diosajj mä munasir awkjamajj Jupampi parltʼasiñaswa muni\nNiya ukar uñtasit mä munasir awkit parltʼarakiñäni. Jumatï awkjamajj wawamamp sum apasiñatak chʼamachasta ukat kuntï mayktam uks istʼapuniraksta ukham amuytʼañäni. Ukat wawamajj juman yanaptʼam munasajj ajjsarañat yaqha jaqe toqnam mayisiristam ukhajja, ¿kunjamakis jikjjatasisma? Ukat sapa kutis yaqha jaqe toqnamak mayisiskiristam ukat jutïritakis ukham amtaniskakïtap amuyasajj ¿walikiw sasmati? Cheqas janiw walïkaspati. Antisas mä munasir awkejj wawanakapan jan ajjsaras jupamp parltʼasipjjaspa ukat kuntï munapki uk mayisipjjaspa ukwa muni.\nKunjamsa mä jiskʼa wawajj manqʼa munasin awkipar mayi uka uñachtʼäwit Jesusajj akham sasinwa istʼirinakapar qhanañchtʼäna: “Jumanakajj ukham jan walïkasinsa, sumäkis ukwa wawanakamarojj churapjjtajja. ¡Alajjpachankir Awkimasti ukatsa jukʼampiwa khitinakatejj jupar mayki ukanakar sumanaka churañatakejja!” sasa (Mateo 7:11). Kunjamtï mä munasir awkejj kunatï sumäki uk wawanakapar churañ munkejja, ukat sipans jukʼampwa alajjpachankir Awkisajj mayisitanakas istʼañsa ukat jaysañsa munaraki.\nJuchanakasat wali llakitas jikjjataskchiñänejja, Jehová Diosajj Jupar mayisiñaswa muni. Jupajj janiw khitirus mayisïwinak istʼañapatak uttʼaykiti. Antisas Bibliajj akham sasaw ewjjtʼistu: “Diosar llakinakam katuyam, jupasti chʼaman tukuyätam” sasa (Salmo 55:22). Janipuniw santonakarojj mayisiñasäkiti ni jupanak toqes Diosar mayisiñasäkarakiti. Ukhamajj jan ajjsaras Jehová Diosar mayisiskakiñäni.\nAlajjpachankir Awkisajj sapa maynitwa llakisi. Kuna jan walinakasatsa wal yanaptʼañ munistu, ukat Jupar jakʼachasiñasatakis jawsarakistuwa (Santiago 4:8). Cheqansa, ‘mayisitanakasar istʼir’ ¡Dios Awkisar jakʼachasitasat wali kusisitaw jikjjatastanjja! (Salmo 65:2.)


Jan ucasti sapjjäyäsmawa: “Jan chicachasipjjamti qhititejj iyawsirïcasina wachoka juchan sarnakasqui, mich'asisqui, yakha diosanacar yupaychasqui, arunac apnakasqui, machasqui, lunthatasisqui ucanacampejja. Janiraquiw ucanacampejj mank'apjjañamäquisa.” [12-13] Nayarojj janiw wact'quituti ankäjjanquirinacar juchañchañajja; Diosaw ucanacarojj juchañchascani. Ucampis jumanacajj iglesianquirinacarojj juchañchapjjañamawa. Ucatpï uca jucha luririnacarojj jumanac taypitjja alissupjjam sapjjsmajja. Janiw wal lurapctati cunapachatï jumanac taypita maynejj mayni contra quejasiñ munasina, jan iyawsirïpquis uca juesanacar sari ucqhajja. ¿Janit jumanaccamasti uca queja uñjasipcasma?\n Uqhamasti jumanacajj suman sarnakapjjam, qhuyapayasipjjaraquim jumanaccamajja jilapurjama munasisa, llamp'u chuymanïpjjaraquim. Jan ñankhat ñankhjja cutt'ayapjjamti, ni jan wali arut jan wali arsa cutt'ayapjjaraquimti. Jan ucasti asqui arumpi cutt'ayapjjam, Diosasti bendición catokapjjañamataquiw jumanacarojj jawsapjjtam.\n Iyawsañapan t'uqhäqui ucarojja, catokaquim janirac jupampejj cuna toketsa jisqhiscamti. Amuyt'añäni, mayninacajj amuyapjjewa take cunas mank'añaquïcaspas uqhama, ucampis mayninacajj iyawsañapan t'uqharaquiwa, ucat jupanacajj verduranacac mank'apjje.\n Jesusasti jupanacarojj sänwa: —Nayätwa jacañ churir t'ant'ajja. Qhititejj nayaru jutqui ucajja, janiw mayampis awtjayascaniti. Qhititejj nayaru iyawsquitani ucajja, janiw mayampis pharjayascaniti. Ucampis cunjämtï sapjjsmajja, jumanacajj uñjcasinsa janiw iyawsapctati. Take qhitinactejj Awquejj churquitu ucanacajja nayaruw juti; qhititejj nayaru jutqui ucarojja janiw ankaru alisnuccti.\n Diosajj jumanacarojj munapjjtamwa, jupancapjjañamataquiw ajllisipjjtam. Uqhamajj qhuyapayasiñampi, suma jakëñampi, jisc'ar tucuñampi, llamp'u chuymanïñampi isthapitay sarnakapjjam. Jumanac purajj llamp'u chuymampi sarnakapjjam, maynit maynirus perdonasipjjaraquim jan wali lurasipjjsta ucapachajja. Cunjämtï jumanacarojj Cristojj perdonapjjtamjja, uqhamarac jumanacajj perdonapjjam. Ucatsipansa wali munasiñanïpjjam, munasiñasti mayaruw tucuyi, take cunsa phokharaquiwa.\n “Ist'apjjaractawa cunatï satäcänsa ucjja: ‘Uñcatatajja, uñcataraquim; tokjjatajja, tokjjaraquim’ sasa. Ucampis nayajj sapjjsmawa: Jan jumanacajj jan wali jakerojj cutcatapjjamti, jan ucasti maynitejj maysa ajanut t'ajjllintätamjja, maysa ajanumppacha uñacht'ayaraquim. Maynitejj quejantasin camisam aparañ munstamjja, sacomamppach churawayjjam. Jumarutejj mä ucch'a k'epiyañ munstam ucajja, mä ucch'ampi jumajj k'epirapim. Mä cuns maynejj mayïtam ucarojja churam; mayt'asirirusti janiraqui ‘janiw’ sasajj samti.\n Ucapachaw cupëjjapancquis ucanacarojj sani: ‘Jutapjjam, jumanacajj Awquejjan bendicitanacapa, catokapjjaraquimay wiñay jacañjja jumanacataqui waquichatäquis uca, cawquïritejj aca orake kalltatpacha luratäqui. Cunapachatejj mank'at awtjayascäyäta ucapachaw jumanacajj mank'añ churapjjesta; uqhamarac cunapachatejj umat pharjayascäyät ucqhajj umsa churapjjaraquistawa; korpachasiñ thakhascäyät ucapachajja korpachapjjestawa. Cunapachatejj isejj jan nayan utjquitän ucapachajj jumanacaw churapjjesta; usutäscäyät ucqhajj jumanacaraquiw uñjiri jutapjjesta; carcelancascäyätwa ucarusti jumanacaraquiw tumpir jutapjjesta.’ Asqui jakenacasti juparojj sapjjaniwa: ‘Tata, ¿cunapachas jumarojj mank'at awtjatäsquir uñjapjjsma ucat mank'a churapjjsma? ¿Cunapacharaqui umat pharjatäsquir uñjapjjsma ucat umsa churapjjsma? Jan ucajj ¿cunapachacha korpachayasiñ thakasquir uñjapjjsma ucat korpachapjjsma? Jan ucajj ¿jan isincha uñjapjjsma ucat isi churapjjsma? ¿Cunapacharaqui usutsa, carcelansa uñjapjjsma ucat jumar uñjt'iri jutapjjta?’ Reyejj ucjjarojj saraquiniwa: ‘Khanacwa sapjjsma, nayan mä jilajjarutejj take ucanac lurapjjstajja alt'at chuymanïcchi ucasa, nayaruw uqham lurapjjesta.’\n Take qhitinacatejj iyawsañan ch'amanïctan ucanacajja, pisi iyawsañaninacan t'uqhachasitapjja jiwasanacaw apañasa, janiraquiw jiwas pachpataquiqui sumäñasäquiti. Sapa mayniw jiwasanacajj jake masisatac take cunansa sumäñasa, jupan iyawsañapajj jiltañapataqui. Cristosa janiw jupa quicparojj cusisiyascänti, jan ucasti cunatejj Kellkatanjja sisqui ucarjamaw sarnakäna: “Jumar tokepctam ucasti nayjjaruw puri” sasa. Take cunatejj nayratpach Kellkatan uchatäcän ucanacajj jiwasanacaruw yatichistu, llamp'u chuyma toke suyt'añasataqui, ucanracwa mä samarañsa jicjjattanjja. Ucampis llamp'u cancañampi chuymachasiñampi churir Diosajja jumanacan jacäwimana yanappan sumaqui mayninacajj mayninacampi jacapjjañamataqui, Tatit Jesusanquirinacjama, uqhamata takenisa mayaqui jach'a Dios Awquisaru yupaychañataqui, jupasti Jesucriston Awquiparaquiwa. Uqhamasti, jumanacajj purapat catokasipjjam cunjämtejj Cristojj jiwasanacar catokquistu Diosan gloriapataqui uqhama.\n Ucampis jumajj ¿cunatsa jilamarojj juchañchta? Jan ucajj ¿cunats jisc'achta? Chekpachansa takeniw Criston nayrakataparojj taripatäñataqui uñstañäni. Kellkatanjja aqham siwa: “Nayajj chekpachansa jacasctwa, siw Tatitojja, ucatwa take jakenacajj nayan nayrakatajjanjja quillt'asipjjani, takeniraquiw Diosarojj yupaychapjjani” sasa. Uqhamajj take maynipï Diosarojj luräwinacasat cuenta churañänejja. Uca laycupï jan jiwasanacanjj maynit mayniru jisc'achasiñajj utjañapäquitejja, ucat sipana jan munapjjamti jilaman lanctañapjja cunäquipansa, ni jucharus puriyapjjaraquimti. Nayajj yattwa, janiwa cunas k'añüquiti jupa pachpanjja, ucatjja janiw pächascti Cristor arcatajj laycu. Ucampis maynitejj amuychi jan walïtapjja, jupataquiw jan walejja. Juman mank'atam laycutejj jilaman chuymapajj usuchjatächi ucapachajja, janiw munasiñamp sarnakctati. Janiy munamti juman cun mank'atam laycusa maynin chhakañapjja, Tatitusti jupa laycuw jiwawayaraqui. Jumanacan asquïpjjatamajj janiy uca laycu ñankhachatäpati. Diosan reinopajj janiw mank'añäquis ni umañäquisa, jan ucasti cheka sarnakaña, cusisiña, sumancaña Kollan Ajayu toke ucawa. Qhititejj Cristor uqham sirvchejja ucajj Diosataquejj sumawa, jakenac nayrakatansti sumat uñt'ataraquiwa. Uqhamasti jiwasanacajj cunanacatejj sumancaña apanqui ucanac thakascaquiñäni, ucampiraquiw ajayu token jiltañanjja maynit maynicama yanapt'assnajja.


Apocalipsis 14 | Online Bible | New World Translation\nCorderompi 144.000 ajllitanakampi (1-5)\nKimsa angelanakan yatiyäwinakapa (6-12)\nAlajjpachan jalnaqaskir angelasti suma yatiyäwinakaniwa (6, 7)\nKhitinakatejj Tatitumpi mayakïsin jiwapki ukanakajj kusisipjjpan (13)\nPä cosechaw oraqet apthapisi (14-20)\n14 Ukatjja Corderoruw Sión Qollu patjjan saytʼat uñjta, jupamp chikajj pataka pusi tunka pusini waranqaniruw* uñjarakta, jupanakan paranakapanjja jupan sutipampi Awkipan sutipampi qellqatänwa. 2 Alajjpachat wal suynanir istʼarakta, ukajj walja umanakjama ukhamarak qʼejjo qʼejjonakjamaw wal suynäna. Nayajj istʼkayäta ukajja, cantirinakas arpanakapamp tuktʼasis cantapkaspa ukhamänwa. 3 Mä machaq cantökaspas ukhamwa jupanakajj trono nayraqatana, pusi querubín angelanak nayraqatana ukhamaraki jilïr irpirinak* nayraqatan cantapjjäna. Janiw khitis uka machaq canto cantirjamäkänti, jan ukasti khitinakatejj oraqet alatäpkäna uka pataka pusi tunka pusini waranqanikiw* cantapjjäna. 4 Jupanakajj janiw warminakamp qʼañuchasipkänti, cheqansa virgen tawaqonakjamäpjjänwa. Kawkirutejj Corderojj sarki ukaruw jupanakajj arkapjjarakïna. Diosatakisa Corderotakisa nayrïr achunakjam jaqenak taypit alatäpjjänwa, 5 janirakiw lakanakapanjja kuna engaños utjkänti, ni kuna manchas jupanakan utjkänti. 6 Alajjpachan jalnaqaskir mä angelaruw uñjarakta. Jupajj wiñay suma yatiyäwinakanïnwa, ukhamat oraqenkirinakaru, taqe markankirinakaru, tribunkirinakaru, kunayman parlani jaqenakaru, kunayman kasta jaqenakaru yatiyañataki. 7 Uka angelajj akham sasaw jachʼat arnaqasïna: “Diosar ajjsarapjjam,* jachʼañchapjjarakim, jaqenakar juzgañ horasajj purinjjewa. Ukhamajj khititejj alajjpachsa, oraqsa, lamar qotsa, uma jalsunaksa lurki uka Diosar adorapjjam” sasa. 8 Yaqha payïri angelaw akham sasin arktanïna: “¡Atipjatäjjewa! ¡Jachʼa Babiloniajj atipjatäjjewa! Jupaw qʼañu jucha* wal lurañ munatapampejj vinökaspas ukham taqe markanakar umantayäna” sasa. 9 Yaqha kimsïri angelaw akham arnaqasis jupanakar arktanïna: “Maynitejj salvaje animalarusa estatuaparusa adorani, paraparusa amparaparusa marcayasini ukhajja, 10 Diosan colerasiñ vinopjja umantarakiniwa, mä arunjja colerasiñ copapar jan kunamp kitantasin wartʼatäki uka vinopwa umantani. Santo angelanak nayraqatansa Cordero nayraqatansa ninampi azufrempi tʼaqesiyatäniwa. 11 Jupanakan tʼaqesipjjatapatjja, jewqʼejj* wiñayans wiñayapatakiw mistuni. Khitinakatejj salvaje animalarusa estatuaparus adorapki, sutipampi marcatas uñjasipki ukanakajja, janiw urus ni arumas samartʼapkaniti. 12 Ukhawa santo jilatanakana, mä arunjja khitinakatejj Diosan mandamientonakap phoqapki Jesusar confiyas* jakapkaraki ukanakan aguantapjjañapajj wakisini”. 13 Alajjpachat akham siri mä aru istʼarakta: “Akanak qellqam: khitinakatejj aka tiempot uksarojj Tatitumpi mayakïsin jiwapki uka jiwatanakajj kusisipjjpan. Jïsa, siw espiritojja, jupanakajj luratanakapat samarapjjpan, luratanakapajj jupanakamp chikäskiwa” sasa. 14 Ukatjja mä janqʼo qenay uñjta. Uka qenay* patjjanjja, jaqen yoqaparjamaw qontʼat uñjta, pʼeqepanjja mä qori corona asjjatatänwa, amparaparojj mä ari yawiñas* aptʼasitarakïnwa. 15 Yaqha angelaw templon santuariopat mistunirakïna, jupajj qenayjjan* qontʼatäkäna ukarojj akham sasaw wali jachʼat artʼäna: “Yawiñamampi* yawthapiñ qalltam, cosecha apthapiñ horasajj purinjjewa, oraqenkir yapojj suma poqoratäjjewa” sasa. 16 Ukatjja qenay* patjjan qontʼatäkäna ukaw oraq yawthapïna,* ukhamatwa oraqejj yawthapitäna. 17 Yaqha angelarakiw alajjpachankir templon santuariopat mistunïna, jupajj mä ari yawiñas* aptʼatarakïnwa. 18 Yaqha angelaw altarat mistunirakïna, jupajj ninjjaru munañanïnwa. Khititejj ari yawiñanïkäna* ukarojja, akham sasaw wali jachʼat artʼarakïna: “Ari yawiñamampi yawthapiñ qalltam, oraqenkir uvas cosecha yawthapim, uvasanakajj suma poqoratäjjewa” sasa. 19 Ukatjja uka angelajj oraqe yawthapïna. Oraqenkir uvas yapu yawthapisajja, uvas chʼirwañ jachʼa lugararuw jaqontäna, ukajj Diosan colerasiñapamp sasiwa. 20 Uvasanakajj marka anqäjjan takitänwa. Uka uvas chʼirwañ lugaratjja, caballonakan jakimapkamaw wilajj mistüna, niya kimsa pataka kilometronak* ukchʼaruw wilajj saratatarakïna.\n^ Jan ukajja, “ancianonak”.\n^ Variante: “Diosat jiwtayasipjjma”.\n^ Variante: “jeqʼejj”.\n^ Jan ukajja, “kunjamtï Jesusajj Diosar confiykäna ukham confiyas”.\n^ Variante: “chʼiwi”.\n^ Variante: “ari segaderas”.\n^ Variante: “chʼiwjjan”.\n^ Variante: “Segaderamampi”.\n^ Variante: “llawthapïna”.\n^ Variante: “ari segaderanïkäna”.\n^ Griego arunjja, “1.600 estadionaka”. Mä estadiojj 185 metronakaniwa.


Jueces 21 - Holy Bible [Aymara Bible 1997] - (Jue 21)\nIsraelitanacasti Mizpa sat marcanjja juramento lurapjjäna phuchanacapajja jani benjaminitanacampi casarasiñapataqui.\nUcatsti Betel marcaru sarasinjja Diosan nayrakatapanwa arumcama jachapjjäna:\n“¡Israelan Diosapa! ¿Cunatsa aqhama jan walt'añanacajj utji? ¿Cunjämaraqui Israel taypinsti mayni tribusti chhakhatäspasti?” sasa.\nUcat khepa urusti israelitanacajj wali alwata sartasinjja mä altara lursupjjäna. Ucatwa Diosaru holocausto sat sacrificionacjja loktapjjäna sumancañataqui.\nJupanaccamasti jisct'asipjjaraquïnwa: “¿Qhitisa jiwasanacatjja Mizpa marcanjja jan tantachasïwinccanjja?” sasa. Ucansti juramento lurapjjäna jan uca tantachasïwiru sarirejja jiwañapataqui.\nIsraelitanacasti wali llaquitawa jicjjatasipjjäna Benjamín sat tribunquirinacampejj cunatejj pascäna ucanacata. Sapjjaraquïnwa: “Jichha urunwa Israel taypitjja mayni tribujja chhaktayatajja” sasa.\n“Jichhasti, ¿cunsa lurañäni jacapqui uca benjaminitanacataqui warminaca jicjjatañataquejja? Jiwasanacasti Dios nayrakatanjja juramento lurtanjja phuchanacasajja jan jupanacampi casarasiñapataqui.\n¿Acanjja utjpachati Mizpa marcana Dios nayrakataru jan jutir israelitajja?” sasa. Ucampis jupanacajj amtasipjjänwa Galaad sat ucqhanquir Jabes sat marcata, jan maynisa uca tantachasïwiru jutapjjatanacapa.\nCunapachatejj listata art'asipjjäna ucqhajja janiw qhitisa uca ucqhanquirejj uñstcänti.\nUcatsti take marcpachawa qhithapjjäna tunca payan waranka wali nuwasir soldadonaca Jabes sat marcana take jaquirinacar jiwarayanipjjañapataqui.\nJupanacasti sapjjänwa: “Jiwarayanipjjam take chachanacaru, wawanacaru, chachani warminacaru, uqhamarac chachanacampi jan wali sarnaker take warminacaru. Ucampis jan chacha uñt'ir tawakonacarusti janiw jiwayapjjätati” sasa.\nJabes sat marcan jaquirinac taypinjja pusi pataca jan chacha uñt'ir tawakonacaw utjäna, jupanacasti janiw chachanacampi jan wali sarnakaña yatipcänti. Ucatsti jupanacjja irpanipjjänwa Canaán chekancqui Silo sat campamentcama.\nUcatsti takpacha marcawa Rimón sat kala janqharancapqui uca benjaminitanacaru thakheri qhithapjjäna sumancthapiñataqui.\nBenjaminitanacajj cutt'anjjapjjepanjja israelitanacajj Jabes sat marcata irpanipcäna uca tawakonacwa churapjjäna warmipataqui. Ucampis warminacajja janiw waljanïcänti uca laycusti pist'änwa.\nIsraelitanacasti, Benjamín sat tributjja wali llaquisipjjäna. Uqhamwa Diosajj luräna Israel taypin mä tribojj chhaktirjama uñjasina; ucat llaquipjjañapataqui.\nUcampis marcanquir jilïrinacajja jisct'asipjjänwa: “¿Cunjämatsa warminaca mayninacataqui jicjjatañäni? Benjaminitanacan warminacapajj take jiwarayatächejjaya.\nBenjamín sat tribusti, jiwasanac taypinjja utjascañapaquïsquiwa, cawquïrinacatejj jilt'asa jacapqui ucanac toke. Uqhamata Israel marcanjja jan mayni tribusa chhakatäñapataqui.\nUcampis jiwasanacajja janiw phuchanacasa churcsnati jupanacampi casarasipjjañapataquejja. Jiwasasti take israelitanacaw juramento lurtanjja maldicisa phuchanacasa jan benjaminitanacar churañataqui.\nUcampis Silo sat chekansti sapa maraw Diosan jach'a fiestapajj utji. Ucasti Betel marca amstanquiwa, uqhamarac Siquem sat marcanacaru sarqui uca thaquita inti jalsu tokena, Lebona sat marcat aynachanaraqui.”\nUcatsti israelanquir jilïrinacasti, benjaminitanacarojj aqham ewjja arunacwa apayapjjäna: “Sarapjjam, ucatsti Silo sat marca jac'ancqui uca yapunacaru imantasisa suyapjjam.\nCunapachatejj Silo sat marcata tama tawakonacajja thokt'asisa mistunipcani ucqhajja jumanacasti imantasipcta ucqhatjja mistsupjjaraquim, sapa maynisti mä tawako lunthatawayasinjja orakenacamar sarjjapjjam.\nUcampis tawakonacana awquinacapasa, jan ucajja jilanacapasa arsusiri jutapjjani ucajja nanacajj sapjjäwa: ‘Nanacasti sapa mayniruwa achict'asipjjsma perdonapjjamaya, nanacasti jupanacataquejja janiwa warmjja jicjjatañjja puedipcti Jabes satanquirinacampi nuwasisajja. Ucampis jumanacajj janiw churapctati, uqhamarus janiraquiw juramento luratarojja cuna jan walsa lurapctati’ ” sasa.\nBenjaminitanacajja uca arunacar iyawsasinjja sapa mayniwa mä tawako thokquipanjja lunthataniwayapjjäna. Ucatsti orakenacaparuw irpasjjapjjäna. Orakenacapanjja wastatampiw marcanaca lurasipjjäna ucat ucana jacañataqui.\nMaynïr israelitanacajja sapa mayniraquiw cutt'jjapjjaraquïna orakeparu, tribuparu, uqhamarac familiapan ucaru.\nUca urunacansti Israel marcanjja janiw reyejja utjcänti, uqhamïpansti sapa maynisa munañapacwa lurasipjjäna.


Mä ampar wañaqat jaqeruw qollasi (1-6)\nWalja jaqenakaw qota thiyankapjje (7-12)\nTunka payan apostolonaka (13-19)\nEspíritu santo contra parlañjjata (20-30)\nJesusan mamapampi jilanakapampi (31-35)\n3 Mayampiw jupajj mä sinagogar mantäna. Ukanjja mä ampar wañaqat jaqew ukankaskäna. 2 Ukatsti uka jaqerojj sábado urun qollaniti janicha uk uñjañatakiw fariseonakajj Jesusar wal uñchʼukisipkäna, ukhamat jupar juchañchañataki. 3 Jupasti ampar wañaqat jaqerojj akham sänwa: “Sartam, chika taypir jutam” sasa. 4 Jaqenakarusti akham sarakïnwa: “¿Kunatï walïki, jan walïki ukanak sábado urun lurañajj walikïskiti, uka urun mä almar* salvañasa jan ukajj jiwayañas walikïskiti?” sasa. Jupanakajj janiw kamsapkänsa. 5 Jupar muyuntatäpkäna uka jaqenakarojj colerataw uñkatäna. Ukham qala chuymanïpjjatap yatisajj walpun llaktʼasirakïna. Ukatjja akham sasaw uka jaqer säna: “Amparam loqatatam” sasa. Uka jaqesti iyaw sasaw loqatatäna, amparapas walikëjjarakïnwa. 6 Ukanak uñjasasti fariseonakajj anqaruw mistupjjäna, jankʼakiw Herodesan arkirinakapamp tantachasisajj jupa contra parlakipapjjäna, ukhamat jupar jiwayañataki. 7 Jesusajj discipulonakapamp chikaw qota toqer sarjjäna, Galileatsa Judeatsa walja jaqenakaw jupar arkapjjäna. 8 Kunanaktï jupajj lurkäna ukanak istʼasasti, walja jaqenakaw jupan ukar jutapjjarakïna, Jerusalenata, Idumeata, Jordán Jawir khurkatata, Tiro ukhamarak Sidón toqenakatsa. 9 Ukatjja mä jiskʼa bote nayatak wakichapjjam sasaw discipulonakapar säna, ukhamat jaqenakajj jupar jan nukjapjjañapataki. 10 Niyakejjay jupajj walja jaqenakar qollchïnjja, usuntat jaqenakajj taqeniw jupar llamktʼañatakejj jakʼachasipjjäna. 11 Demonionakas sapa kutiw jupar uñjasajj killptʼasis* altʼasipjjäna, akham sasaw jachʼat arnaqasipjjäna: “Jumajj Diosan Yoqapätawa” sasa. 12 Jesusajj janipuniw khitirus nayjjat arsupjjätati sasaw uka demonionakar ewjjäna. 13 Ukatsti jupajj mä qolluruw makatäna, mä qhawqha discipulonakaparuw jawsayäna. Jupanakasti iyaw sasaw jupan ukar sarapjjarakïna. 14 Jupajj tunka payani chachanakaruw ajllïna,* apostolonaka sasaw jupanakar säna. Uka tunka payanisti, jupamp chikaw sarnaqapjjäna, jupanakaruw yatiyir sarapjjañapatak khitäna, 15 ukatjja demonionakar alissupjjañapatakiw chʼam churarakïna. 16 Jupan ajllita* tunka payani chachanakajj akanakänwa: Simón, juparojj Pedro sutimpiw apjjatarakïna. 17 Ukatjja Santiago, Juan, jupanakajj Zebedeon yoqanakapänwa (jupanakarojj Boanerges sutimpiw apjjatarakïna, ukajj “Qʼejjo Qʼejjon Wawanakapa” sañ muni). 18 Andrés, Felipe, Bartolomé, Mateo, Tomás, Santiago, jupasti Alfeon yoqapänwa; Tadeo, cananita* Simón, 19 Judas Iscariote, jupaw qhepatjja Jesusar aljantäna. Ukatjja Jesusajj mä utaruw mantäna. 20 Mayampiw jaqenakajj wal aywthapipjjäna, ukhamajj janiw manqʼasiñatakis jupanakan tiempojj utjkänti. 21 Familiaranakapajj ukanak istʼapjjäna ukhajja, jupar irptiriw jutapjjäna, akham sapjjarakïnwa: “Jupajj loqheratawa” sasa. 22 Jerusalenat saraqanir escribanakajj akham sasaw sapjjarakïna: “Beelzebub* satäki ukan mantatawa, demonionakan apnaqeripan chʼamapampiw demonionakar alissuraki” sasa. 23 Jupanakar jawsasasti, akham sasaw jupajj uñachtʼäwinakampi parläna: “¿Kunjamarak Supayasti,* Supayar alissuspasti? 24 Mä gobiernotï tʼaqjtasin jupa pachpa contra saytʼasispa ukhajja, tukusispawa. 25 Mä familiatï tʼaqjtasin jupanak pachpa contra saytʼasipjjaspa ukhajja, tukusipjjarakispawa. 26 Ukhamasti Supayatï* jupa pachpa contra saytʼasisin tʼaqjtaspa ukhajja, janiw saytʼatäkaspati, jan ukasti tukusispawa. 27 Cheqpachansa maynitejj wali chʼamani mä jaqen utapar mantasin lunthatsuñ munaspa ukhajja, nayraqatajj uka jaqer ñachʼantañapaw* wakisispa, ukhamatakwa uka jaqen utapat qʼepsuspa. 28 Qhanakwa sapjjsma, jaqenakarojj taqe kunas perdonatäniwa. Kuna juch lurapjjani ukhasa, kuna jan wali arunak parlapjjani ukhasa perdonatäniwa. 29 Khititï espíritu santo* contra jan wal parlki ukajja, janipuniw perdonatäkaniti. Jan ukasti wiñayatak juchañchatäniwa” sasa. 30 Uksti “jupajj demonion mantatawa” sapjjatap laykuw ukham säna. 31 Ukatjja Jesusan mamapampi jilanakapampiw jutapjjäna. Anqa toqer saytʼasisajja, maynir khitasaw jupar jawsayapjjäna. 32 Niyakejjay jaqenakajj jupar muyuntat qontʼatäsipkchïnjja, akham sasaw uka jaqenakajj jupar sapjjäna: “Mamamampi jilanakamampiw anqankasipki, jumaruw thaqasipktam” sasa. 33 Uk satasti jupajj sarakïnwa: “¿Khitis mamajas jilanakajasa?” sasa. 34 Khitinakatï jupar muyuntat qontʼatäsipkäna ukanakar uñtasajja, akham sasaw säna: “Uñtapjjam. ¡Jupanakaw mamajasa jilanakajasa! 35 Khititejj Diosan munañap lurki ukaw jilajasa, kullakajasa, mamajasa” sasa.\n^ Jan ukajja, “jakäwir”.\n^ Variante: “killtʼasis; qonqortʼasis”.\n^ Jan ukajja, “uttʼayäna”.\n^ Jan ukajja, “uttʼayata”.\n^ Taqe kunsa taqe chuymaw lurtʼirïna, ukatwa juparojj “cananita” sapjjerïna.\n^ Variante: “chʼoqantañapaw”.


Global Voices Aymarata » Myanmar Markana: Uraq Khathat Waraqatanaka · Global Voices Aymarata » Print\nJaqukipäw uñt'ayata/apkatata 31 Achuqa phaxsi 2011 15:19 GMT 1\t · Qillqiri Mong Palatino (es) ukan jaqukipiri\tMarta Mariño Cisa, Edwin Quispe\nCategoria-naka: Asia Oriental, Myanmar (Birmania), Citizen Media, Desastres, Humanitarian Response\nMyanmar markana: uraq kjathati waraqatanaka\nMä 6,8 patilla uräq khatatiw  [en] noereste Myanmar mark thalthapiwayatayna, aka 24uru saraqataru Marzo phaxsita aka 2011marankasina. Ukaxa sismo  [en], Tailandia, Vietnam ukjamaraqki China markanakaruxa kjatattayawarakikitayna, 70ka jaqinakaruwa jiwayawayi ukjamaruxa tukjawayarakitayna,240ka jach’a utanakraki  [en] aka Myanmar markanxa. Ukatxa Chiang Mai, Chiang Rai ukjamaraki Tailandia markanakanxa uraq kjathatix utjawayakipunitaynawa.\nJaqi jiwaratanakaxa yapxattaspawa. Yaqhip yatiyawinak tuqix, 25 viernes alwanxa 80ni jiwañ t’uxunakaw aljasitayna,  [en] Tachileik ukana. Uraq kjathati uñakipt’irinaxa sapxiwa, kimsiri jan wali chijiwa, sasinaNargis  (2008) y el ciclón Giri  [en] (2010).\nYatiyawinak apnaqirixa The Irrawaddyyaqhipa markachirinakaruxa jiskt’awayiwa Mae Sai  [en], Tailandia Markana. Má yatiyawi qhanañchawinxa Shan Herald, Jai Noi  [en] qhanañchiwa kunjamtixa uraq qhathatixa residentes jupanakaru tukjki uka.\ntaqpachaniwa arum paqar p’arikipxta, yaqhip pachanakaxa ikt’as ikt’as ukjamata wali p’ariki. Jawsañanakaxa janiw sum jawskiti , mayas mayasa. Uka pachanxa utax janiw kuna kamachañxamakisa. Arum paqariwa uta manqhana anqaru mistsusina qhantatipxta. Suyt’wa inay aka yatiyawix taqiniru purinipxiristama. Utjiwa taleranxa 40ka Km Alayan tuqinxa wali tukjatanaka, chakaxa jan wali tukjatawa. Ist’araqtwa taqpacha markawa aynacharu jutxii ukanxa mä qulliri tataqiw utji sasina, ukatxa usuchjatanakaxa Tachileik markaruw apayanipxi qhitinakatix qullañxamakana jukanakxa. Utxiwa 80ka jiwatanaka, janiw utxkituti juk’ampi yatitaxa. Utjaniwa juk’ampi usuchxatanaka. T’unthapiwixa, kunxamatix yatiyawinakanax sapki ukaxa Merng Lain, 59 km alay tuqirunxa Maesai markanwa akjam llakisiñanakax utjawayi. Jichhakamaxa utjaskiwa uka pächpa yatiyawinakaxa.\nBlog ukaxa akm-kuntha apkatiwa waruqatanaka  [my] thakhinaka Tarle, mä markawa 30 km Tachileik tuqina t’unxataki ukanaka.\nDemocratic Voice of Burma Ukjamarusuñicht’ayarakiwa  [en] tukjat waraqatanaka. Ukatxa uñicht’ayarakiwa kunxamsa twiter tuqix yagon markanxa arsunipxi uka.\n@ascmmr  [en] munat jilatanaka, suyt’aptwa jumanakaru walikiskatanakama ukjamaraki qhisphitanakama aka uraq khathatita. Qhanpacha aka 24 de marzo 2011na 8:25ni pachanxa uraq qhathatixa utjawayi.\n@minnyoonthit  [en] uraq kjathatixa Shan, uka Tachileik markaruxa walwa thalthapiwayi (utxiwa 100 jiwaratanaka ukjamaraki walxa usuchxatanaka).\n@blacksumo  [en] jisa, ¿uraq kjathatix chiqanti? Amuyayatwa tiayalaxax samkaskatapa…\nURL to article: https://aym.globalvoices.org/2011/03/1428\n 6,8 patilla uräq khatatiw : http://earthquake.usgs.gov/earthquakes/shakemap/global/shake/c0002aes/\n 240ka jach’a utanakraki: http://www.dvb.no/news/quake-toll-hits-75-images-emerge/14950\n 80ni jiwañ t’uxunakaw aljasitayna,: http://democracyforburma.wordpress.com/2011/03/25/quake-death-toll-could-reach-100-and-more-at-talerh-monglane-area/